open-index/open-wikipedia-markdown huggingface dataset:
ক্যাভ্যালকেড (১৯৩৩-এর চলচ্চিত্র)

***ক্যাভ্যালকেড*** হল ফ্র্যাংক লয়েড পরিচালিত ১৯৩৩ সালের মার্কিন মহাকাব্যিক চলচ্চিত্র। নোয়েল কাওয়ার্ডের *ক্যাভালকেড* নাটক অবলম্বনে চলচ্চিত্রটির চিত্রনাট্য রচনা করেন রেজিলান্ড বার্কলি। এতে শ্রেষ্ঠাংশে অভিনয় করেন ডায়ানা উইনিয়ার্ড ও ক্লাইভ ব্রুক। ছবিটিতে বিংশ শতাব্দীর প্রথমার্ধের গল্প বর্ণিত হয়েছে, যা মূলত ১৮৯৯ সালের নববর্ষের পূর্ব থেকে শুরু হয়ে ১৯৩৩ সালের নববর্ষের দিন পর্যন্ত সময়কালে দুটি ব্রিটিশ পরিবারের উপর কয়েকটি ঐতিহাসিক ঘটনার প্রভাব দেখানো হয়েছে।

চলচ্চিত্রটি ৬ষ্ঠ একাডেমি পুরস্কার আয়োজনে শ্রেষ্ঠ চলচ্চিত্র ও শ্রেষ্ঠ পরিচালনাসহ তিনটি পুরস্কার জয় করে এবং অপর একটি পুরস্কারের মনোনয়ন লাভ করে।

## কুশীলব

* ডায়ানা উইনিয়ার্ড - জেন ম্যারিয়ট
* ক্লাইভ ব্রুক - রবার্ট ম্যারিয়ট
* উনা ওকনর - এলেন ব্রিজেস
* হার্বার্ট মানডিন - আলফ্রেড ব্রিজেস
* বেরিল মার্সার - রাঁধুনি
* আইরিন ব্রাউন - মার্গারেট হ্যারিস
* টেম্পে পিগট - মিসেস স্ন্যাপার
* মার্লি টটেনহাম - অ্যানি
* ফ্র্যাংক লটন - জো ম্যারিয়ট
* উরসুলা জিন্স - ফ্যানি ব্রিজেস
* মার্গারেট লিন্ডসে - এডিথ হ্যারিস
* জন ওয়ারবার্টন - এডওয়ার্ড ম্যারিয়ট
* বিলি বেভান - জর্জ গ্রেইঞ্জার
* রনি জেমস - ডেসমন্ড রবার্টস
* ডিক হেন্ডারসন জুনিয়র - মাস্টার এডওয়ার্ড
* ডগলাস স্কট - মাস্টার জোই
* শিলা ম্যাকফিল - কিশোরী এডিথ
* বনিতা গ্র্যানভিল - কিশোরী ফ্যানি

## পুরস্কার ও মনোনয়ন
;একাডেমি পুরস্কার
* **বিজয়ী:** শ্রেষ্ঠ চলচ্চিত্র - *ক্যাভ্যালকেড*
* **বিজয়ী:** শ্রেষ্ঠ পরিচালনা - ফ্র্যাংক লয়েড
* **বিজয়ী:** শ্রেষ্ঠ শিল্প নির্দেশনা - উইলিয়াম এস. ডার্লিং
* **মনোনীত:** শ্রেষ্ঠ অভিনেত্রী - ডায়ানা উইনিয়ার্ড

## তথ্যসূত্র

## বহিঃসংযোগ
* 
* 
* 
* 
* 

বিষয়শ্রেণী:ইংরেজি ভাষার চলচ্চিত্র
বিষয়শ্রেণী:১৯৩৩-এর চলচ্চিত্র
বিষয়শ্রেণী:১৯৩০-এর দশকের নাট্য চলচ্চিত্র
বিষয়শ্রেণী:ফ্র্যাংক লয়েড পরিচালিত চলচ্চিত্র
বিষয়শ্রেণী:মার্কিন চলচ্চিত্র
বিষয়শ্রেণী:মার্কিন নাট্য চলচ্চিত্র
বিষয়শ্রেণী:মার্কিন মহাকাব্যিক চলচ্চিত্র
বিষয়শ্রেণী:মার্কিন সাদাকালো চলচ্চিত্র
বিষয়শ্রেণী:সত্য ঘটনা অবলম্বনে চলচ্চিত্র
বিষয়শ্রেণী:শ্রেষ্ঠ চলচ্চিত্র বিভাগে একাডেমি পুরস্কার বিজয়ী
বিষয়শ্রেণী:সত্য ঘটনা অবলম্বনে নাট্য চলচ্চিত্র
বিষয়শ্রেণী:লন্ডনের পটভূমিতে চলচ্চিত্র
বিষয়শ্রেণী:১৯০০-এর দশকের পটভূমিতে চলচ্চিত্র
বিষয়শ্রেণী:নাটক ভিত্তিক মার্কিন চলচ্চিত্র
বিষয়শ্রেণী:১৯৩০-এর দশকের ইংরেজি ভাষার চলচ্চিত্র
বিষয়শ্রেণী:১৯১০-এর দশকের পটভূমিতে চলচ্চিত্র
বিষয়শ্রেণী:১৯২০-এর দশকের পটভূমিতে চলচ্চিত্র
বিষয়শ্রেণী:১৯৩০-এর দশকের পটভূমিতে চলচ্চিত্র
বিষয়শ্রেণী:শ্রেষ্ঠ শিল্প নির্দেশনা বিভাগে একাডেমি পুরস্কার বিজয়ী চলচ্চিত্র
বিষয়শ্রেণী:শ্রেষ্ঠ পরিচালনা বিভাগে একাডেমি পুরস্কার বিজয়ী চলচ্চিত্র
বিষয়শ্রেণী:১৯৩০-এর দশকের মার্কিন চলচ্চিত্র
সীতানন্দ কলেজ

**সীতানন্দ কলেজ** এটি সাধারণত নন্দিগ্ৰাম কলেজ নামে পরিচিত, এই কলেজ প্রতিষ্ঠিত হয় ১৯৬০ সালে। এটি পূর্ব মেদিনীপুর জেলার নন্দীগ্রামে একটি সাধারণ ডিগ্রি কলেজ। এই কলেজে কলা এবং বিজ্ঞান স্নাতক কোর্সে উপলব্ধ করা হয়। এটি বিদ্যাসাগর বিশ্ববিদ্যালয় থেকে অনুমোদিত।

## ইতিহাস
**সিতানন্দ কলেজ** স্বাধীনতার পরেই নন্দীগ্রাম ও তার আশপাশের সাধারণ মানুষের যৌথ প্রচেষ্টার ফলে প্রতিষ্ঠিত হয়। এই কলেজ প্রতিষ্ঠার জন্য প্রফেসর ডঃ পি.কে.ভৌমিক, ডঃ বি. এন.চন্দ্র এবং ডঃ গোপালচন্দ্র পান্ডা ছিলেন প্রধান চালিকা শক্তি। এই কলেজটি বর্তমানে বিদ্যাসাগর বিশ্ববিদ্যালয়ের সাথে যুক্ত।

## বিভাগ

### বিজ্ঞান সম্পাদনা

* পদার্থবিদ্যা
* রসায়ন
* অঙ্ক
* উদ্ভিদ্তত্ব
* প্রাণিবিদ্যা
* নৃবিদ্যা
* পুষ্টি
* কম্পিউটার বিজ্ঞান

### চারু

* বাংলা 
* ইংরেজি 
* সংস্কৃত
* ইতিহাস
* ভূগোল
* রাষ্ট্রবিজ্ঞান
* দর্শন
* শিক্ষা

## অ্যাক্রেডিটেশন

## তথ্যসূত্র

## বহিঃসংযোগ

* Sitananda College

বিষয়শ্রেণী:পূর্ব মেদিনীপুর জেলার কলেজ
বিষয়শ্রেণী:১৯৬০-এ পশ্চিমবঙ্গে প্রতিষ্ঠিত
বিষয়শ্রেণী:বিদ্যাসাগর বিশ্ববিদ্যালয়ের অধিভুক্ত মহাবিদ্যালয়
বিষয়শ্রেণী:১৯৬০-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:পূর্ব মেদিনীপুর জেলার বিশ্ববিদ্যালয় ও কলেজ
এ বয়... এ গার্ল

***এ বয়... এ গার্ল*** ১৯৬৯ সালে জন ডেরেক পরিচালিত একটি সিনেমা।

## পটভূমি
নাম না জানা একটি ১৫ বছরের ছেলে তার সমবয়সী একটি যুবতী অপরিচিত মেয়ের প্রতি আর্কষন বোধ করে এবং প্রথমবারের মত প্রেমে পড়ে। মেয়েটির প্রতি ছেলেটির রোমান্টিক অনুভূতি থাকার পরও একজন অর্থবিত্তশালী লোক সেই মেয়েটিকে প্রভাবিত করে নিয়ে যায়। লোকটি একটি ঘোড়ার আস্তাবল আছে।

## অভিনয়ে
* ডিন পল মার্টিন ছেলের ভূমিকায়
* আইরিওন ফ্রোমার মেয়ের ভূমিকায়
* ক্যারেন স্টিল এলিজাবেথ হিসেবে
* কারউইন ম্যাথিউস মি. ক্রিশ্চিয়ান হিসেবে
* পেগি লিপটন

## আরো দেখুন
* ১৯৬৯ সালের আমেরিকান সিনেমার তালিকা

## তথ্যসূত্র

## বহিঃসংযোগ
* 

বিষয়শ্রেণী:মার্কিন চলচ্চিত্র
বিষয়শ্রেণী:১৯৬৯-এর চলচ্চিত্র
বিষয়শ্রেণী:মার্কিন নাট্য চলচ্চিত্র
বিষয়শ্রেণী:১৯৬০-এর দশকের মার্কিন চলচ্চিত্র
বিষয়শ্রেণী:১৯৬০-এর দশকের ইংরেজি ভাষার চলচ্চিত্র
বিষয়শ্রেণী:ইংরেজি ভাষার নাট্য চলচ্চিত্র
ওপেনজ্যুউ (লিনাক্স ডিস্ট্রিবিউশন)

**ওপেনজ্যুউ** () উবুন্টু ও পরবর্তীতে ডেবিয়ান-ভিত্তিক লিনাক্স ডিস্ট্রিবিউশন। ওপেনজ্যুউ গ্নোমের শক্তি ও সহজ ব্যবহারযোগ্যতার সাথে এনলাইটেনমেন্টের দৃষ্টিনন্দন বৈশিষ্ট্যের সম্মিলন ঘটিয়েছে। উবুন্টু থেকে আগত হলেও, প্রকৃত আর্ট থিম, সফটওয়্যার ও টুলের সাথে ওপেনজ্যুউ একটি সম্পূর্ণ ভিন্ন অভিজ্ঞতা প্রদান করে।

বিষয়শ্রেণী:লিনাক্স ডিস্ট্রিবিউশন
নীল কার্টার

**নীল মিলার কার্টার** (; জন্ম: ২৯ জানুয়ারি, ১৯৭৫) কেপটাউনে জন্মগ্রহণকারী প্রথিতযশা স্কটল্যান্ডীয় আন্তর্জাতিক ক্রিকেটার। স্কটল্যান্ড ক্রিকেট দলের অন্যতম সদস্য তিনি। প্রথম-শ্রেণীর ইংরেজ কাউন্টি ক্রিকেটে ওয়ারউইকশায়ারের প্রতিনিধিত্ব করেছেন। দলে  মূলতঃ বামহাতি আক্রমণধর্মী ব্যাটসম্যানের দায়িত্ব পালন করে থাকেন ‘কার্টস’ ডাকনামে পরিচিত **নীল কার্টার**। এছাড়াও বামহাতি ফাস্ট বোলার হিসেবে সুনাম রয়েছে তার।

## প্রথম-শ্রেণীর ক্রিকেট
হটেনটটস হল্যান্ড হাই স্কুলে অধ্যয়ন করেছেন। ওয়ারউইকশায়ারের সদস্য হবার পূর্বে বোল্যান্ডের পক্ষে খেলেছেন নীল কার্টার। ২০০৫ মৌসুমে এজবাস্টনে সাসেক্সের বিপক্ষে খেলাকালীন ১০০০ প্রথম-শ্রেণীর রান সংগ্রহের মাইলফলক স্পর্শ করেন তিনি। ২০০৮ সালে ধারের চুক্তিতে মিডলসেক্সের সদস্য হন ও স্ট্যানফোর্ড সুপার সিরিজ প্রতিযোগিতায় খেলেন।

২০১০ সালে ন্যাটওয়েস্ট প্রফেশনাল ক্রিকেটার্স অ্যাসোসিয়েশন কর্তৃক বর্ষসেরা খেলোয়াড়ের পুরস্কার লাভ করেন। শ্রোণীতে আঘাতের কারণে ২০১১ মৌসুমের প্রথমদিকে খেলতে পারেননি। তবে, প্রথম একাদশে ফিরে এসে ল্যাঙ্কাশায়ারের বিপক্ষে খেলোয়াড়ী জীবনের ব্যক্তিগত সেরা বোলিং পরিসংখ্যান গড়েন ৬/৩০। প্রতিযোগিতা শুরুর পর থেকে ২০১১ মৌসুমের মাঝামাঝি সময় পর্যন্ত ওয়ারউইকশায়ারের পক্ষে প্রত্যেক ২০/২০ খেলায় অংশ নিয়েছেন।

১০ বছর খেলায় অংশগ্রহণের স্বীকৃতিস্বরূপ ২০১২ সালে ওয়ারউইকশায়ারের পক্ষে আর্থিক সুবিধা গ্রহণের খেলার জন্য মনোনীত হন।

## আন্তর্জাতিক ক্রিকেট
২০১২ মৌসুমের পর স্কটল্যান্ড ক্রিকেট দলের পক্ষে খেলতে রাজী হন। ওয়ারউইকশায়ারের খেলার জন্য যুক্তরাজ্যে বসবাসের ফলে ব্রিটিশ পাসপোর্টধারী হন। এভাবেই স্কটল্যান্ডের পক্ষে খেলার যোগ্যতা অর্জন করেন তিনি।

## তথ্যসূত্র

## বহিঃসংযোগ
* 
* 

বিষয়শ্রেণী:১৯৭৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ওয়ারউইকশায়ারের ক্রিকেটার
বিষয়শ্রেণী:কেপ টাউন থেকে আগত ক্রিকেটার
বিষয়শ্রেণী:দক্ষিণ আফ্রিকান ক্রিকেটার
বিষয়শ্রেণী:মিডলসেক্সের ক্রিকেটার
বিষয়শ্রেণী:মাতাবেলেল্যান্ড তুস্কার্সের ক্রিকেটার
বিষয়শ্রেণী:বোল্যান্ডের ক্রিকেটার
বিষয়শ্রেণী:স্কটল্যান্ডের একদিনের আন্তর্জাতিক ক্রিকেটার
বিষয়শ্রেণী:স্কটল্যান্ডীয় ক্রিকেটার
বিষয়শ্রেণী:কেপ কোবরাজের ক্রিকেটার
বিষয়শ্রেণী:স্কটল্যান্ডের টুয়েন্টি২০ আন্তর্জাতিক ক্রিকেটার
বিষয়শ্রেণী:যুক্তরাজ্যে অভিবাসনকারী দক্ষিণ আফ্রিকান
কুকি লিনাক্স

**কুকি লিনাক্স** () হালকা উবুন্টু-ভিত্তিক লিনাক্স ডিস্ট্রিবিউশন ছিলো, যার সময়কাল ২০০-০৯। ফেডোরা-ভিত্তিক লিনপাস লিনাক্সের প্রতিস্থাপক হিসেবে এটি তৈরি করা হয়। উবুন্টুর মতই, কুকি লিনাক্সও ফ্রি সফটওয়্যার।

বিষয়শ্রেণী:লিনাক্স ডিস্ট্রিবিউশন
বাংলাদেশ–সার্বিয়া সম্পর্ক

**বাংলাদেশ-সার্বিয়া সম্পর্ক** বলতে বাংলাদেশ ও সার্বিয়ার মধ্যে দ্বিপাক্ষিক সম্পর্ককে বোঝায়।

## ইতিহাস
১৯৭১ সালে বাংলাদেশ স্বাধীন হওয়ার পর, যুগোস্লাভিয়া ও বাংলাদেশের মধ্যে সম্পর্ক আনুষ্ঠানিকভাবে প্রতিষ্ঠিত হয়। বাংলাদেশের নাগরিকদের সার্বিয়াতে প্রবেশ করতে ভিসার প্রয়োজন। বাংলাদেশে সার্বিয়ার কোন দূতাবাস বা কনস্যুলেট অফিস নেই তবে বাংলাদেশী ব্যক্তি নতুন দিল্লিতে সার্বিয়ান ভিসার জন্য আবেদন করতে পারে। দুই দেশের মধ্যে কূটনীতিক ও অফিশিয়াল পাসপোর্টধারীদের ভিসা অব্যাহতি-সংক্রান্ত চুক্তি স্বাক্ষরের প্রস্তাব মন্ত্রিসভার বৈঠকে অনুমোদন দেওয়া হয়।

## বাণিজ্য ও বিনিয়োগ
বাংলাদেশের ওষুধজাত পণ্য, টেক্সটাইল আইটেম, তৈরি পোশাক এবং চামড়ার পণ্য সার্বিয়ার বাজারে ভাল সম্ভাবনাযুক্ত পণ্য হিসাবে চিহ্নিত করা হয়েছে।

## প্রতিরক্ষা
স্টকহোমভিত্তিক গবেষণা প্রতিষ্ঠান সিপরির তথ্য অনুযায়ী ২০১০-২০১৫ সালে, যে ১১টি দেশ থেকে বাংলাদেশ অস্ত্র কিনেছে তার মধ্যে সার্বিয়া ছিল। বাংলাদেশ সার্বিয়া থেকে হালকা যান সংগ্রহ করেছে।

## আরও দেখুন
* বাংলাদেশের বৈদেশিক সম্পর্কসমূহ

## তথ্যসূত্র

সার্বিয়া
সুদুকিহান ন্যাশনাল অ্যাকাডেমিক থিয়েটার

**গ্যাব্রিয়েল সুদুকিহান স্টেট অ্যাকাডেমিক থিয়েটার** (), একটি রাষ্ট্রীয় থিয়েটার।আর্মেনিয়ার রাজধানী ইয়েরেভানে অবস্থিত। এটি ২৫ ফেব্রুয়ারি, ১৯২২ সালে প্রতিষ্ঠিত হয় এবং আর্মেনিয়ার প্রাচীনতম থিয়েটার।

বিখ্যাত অভিনেত্রী এবং পরিচালক ওয়ার্ডেন আজমিয়ান, ভ্যালেন্টিন পডোমোমোভভ, ভ্রম পাম্পাজান, হারিকিয়া ঘপলানিয়া, হারিকিয়া নরসিসান, হাসমিক, এভেট আভিসিসিয়ান, অ্যারোস ভোকানিয়ান এবং এডগার এলবাকিয়ান ছিলেন থিয়েটারের গ্রুপের তারকা। তারা উভয় জাতীয় এবং বিদেশী নাটকগুলি যেমন, সুদুকিহানের টেস্টামেন্ট, মুরত্সান এর রুজান, শান্তের প্রাচীন ঈশ্বর, কামুরস কেলিগুলা, ব্রেচটের প্রতিরোধী রাইজ অফ আর্টুরো ইউ, চেখভের চেরি অর্চার্ড, ও'নিলের ডিজাইয়ার দ্য এলমস, ওয়েরফেলের ফরটি মুসা দাঘ, ইত্যাদি। ইউএসএসআর শিল্পী, ভদ্রুহী ভার্দেসিহান, সুদুকিহান থিয়েটারের নেতৃস্থানীয় অভিনেত্রী ছিলেন। 

থিয়েটারটি গ্যাব্রিয়েল সুদুকিহানের নামে নামকরণ করা হয়, যিনি আর্মেনীয় স্কুলে বাস্তবসম্মত নাটকের প্রতিষ্ঠাতা ছিলেন।

## তথ্যসূত্র

## বহিঃসংযোগ
* Theatre at Armeniapedia
* map

বিষয়শ্রেণী:আর্মেনিয়ার থিয়েটার হলের তালিকা
বিষয়শ্রেণী:আর্মেনিয়ার সংস্কৃতি
বিষয়শ্রেণী:ইয়েরেভানের ভবন ও স্থাপনা
পিনগাই ওএস

**পিনগাই ওএস** () উবুন্টু থেকে আগত একটি অপারেটিং সিস্টেম।

## সাধারণ তথ্য
কিছু টুইক ও এপ্লিকেশন পূর্ব থেকে ইন্সটলকৃত একটি উবুন্টু ডেরাভেটিভ পিনগাই ওএস। ম্যানুয়ালি ইন্সটলেশনের ঝামেলা থেকে মুক্তি দিতে এটি করা হয়।

পিনগাই ওএসে অনেকগুলো ব্যবহারকারী বন্ধুত্বসুলভ বৈশিষ্ট্য থাকে— আউট-অব-দ্য বক্স মাল্টিমিডিয়া কোডেক ও ব্রাউজার প্লাগ-ইন সমর্থন, গ্নমের অনেক বেশি পরিবর্তন আনা সংস্করণ, এবং সচেতন এপ্লিকেশন নির্বাচন।

## বৈশিষ্ট্য
পিনগাই ওএসের বৈশিষ্ট্যগুলো হলো:

* ইন্সটলেশন: গ্রাফিকাল (গুই)
* ডিফল্ট ডেস্কটপ: মোডিফাইড গ্নোম ৩ (১৪.০৪ থেকে)
* প্যাকেজ ব্যবস্থাপনা: ডেব (উবুন্টু সফটওয়্যার সেন্টার ও সিন্যাপটিক প্যাকেজ ম্যানেজার)
* প্রসেসর স্থাপত্য: আই৬৮৬, এক্স৮৬-৬৪
* বহুভাষিক: হ্যাঁ

## তথ্যসূত্র

## বহিঃসংযোগ

বিষয়শ্রেণী:লিনাক্স ডিস্ট্রিবিউশন
জলঙ্গি বিধানসভা কেন্দ্র

**[[জলঙ্গি]] (বিধানসভা কেন্দ্র)** ভারতের পশ্চিমবঙ্গ রাজ্যের মুর্শিদাবাদ জেলার একটি বিধানসভা কেন্দ্র।

## এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ৭৬ নং জলঙ্গি বিধানসভা কেন্দ্রটি জলঙ্গি সমষ্টি উন্নয়ন ব্লক এবং কাটলামারি-১, কাটলামারি-২, রাজাপুর এবং রানিনগর-২ গ্রাম পঞ্চায়েত রানিনগর-২ সমষ্টি উন্নয়ন ব্লক এর অন্তর্গত।

জলঙ্গি বিধানসভা কেন্দ্রটি ১১ নং মুর্শিদাবাদ লোকসভা কেন্দ্রের অন্তর্গত।
## বিধানসভার বিধায়ক

## নির্বাচনী ফলাফল
### ২০১১
২০১১ সালের নির্বাচনে, সিপিআই (এম )'র আব্দুর রেজ্জাক তার নিকটতম প্রতিদ্বন্দ্বী তৃণমূল কংগ্রেসের ইদ্রিস আলীকে পরাজিত করেন।

### ১৯৭৭-২০০৬
২০০৬, ২০০১, ১৯৯৬ এবং ১৯৯১ সালে রাজ্য বিধানসভা নির্বাচনে, সিপিআই (এম) -এর ইউনুস আলী সরকার জলঙ্গি কেন্দ্র থেকে জয়লাভ করেন তার নিকটতম প্রতিদ্বন্দ্বী ২০০৬ এবং ২০০১ সালে কংগ্রেসের সুব্রত সাহাকে পরাজিত করেন, ১৯৯৬ সালে কংগ্রেসের সামসুজ্জোহা বিশ্বাসকে এবং ১৯৯১ সালে কংগ্রেসের রঞ্জিত হালদারকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর আতাহার রহমান ১৯৮৭ সালে কংগ্রেসের আব্দুল বারি বিশ্বাসকে পরাজিত করেন, ১৯৮২ সালে আইসিএসের আজিজুর রহমানকে এবং নির্দলের রণজিৎ কুমার হালদারকে ১৯৭৭ সালে পরাজিত করেন।

### ১৯৫১-১৯৭২
ভারতীয় জন সংঘ এর প্রফুল্ল কুমার সরকার ১৯৭২ এবং ১৯৭১ সালে জয়ী হন। কংগ্রেসের আজিজুর রহমান ১৯৬৯ এবং ১৯৬৭ সালে জয়ী হন। নির্দলের আব্দুল বারি মোক্তার ১৯৬২ সালে জয়ী হন। কংগ্রেসের গোলাম সোলেমান ১৯৫৭ সালে জয়ী হন। স্বাধীন ভারতের প্রথম নির্বাচনে ১৯৫১ সালে কংগ্রেসের এ.এম.এ.জামান জলঙ্গি কেন্দ্র থেকে জয়লাভ করেন।

## তথ্যসূত্র

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:মুর্শিদাবাদ জেলার রাজনীতি
পল গ্রিনগ্রাস

পল গ্রিনগ্রাস|থাম্ব
**পল গ্রিনগ্রাস** (; ১৩ আগস্ট ১৯৫৫) হলেন একজন ইংরেজ চলচ্চিত্র পরিচালক, প্রযোজক, চিত্রনাট্যকার ও সাবেক সাংবাদিক। তিনি বাস্তব ঘটনাবলির নাট্যধর্মী চিত্রায়ন এবং তার নিজস্ব হস্ত-ক্যামেরায় দৃশ্য ধারণের জন্য বিখ্যাত। তার শুরুর দিকের চলচ্চিত্র *ব্লাডি সানডে* ৫২তম বার্লিন আন্তর্জাতিক চলচ্চিত্র উৎসবে স্বর্ণ ভল্লুক জয় করে। তিনি জেসন বর্ন ধারাবাহিকে তিনটি চলচ্চিত্র: *দ্য বর্ন সুপ্রিমেসি* (২০০৪), *দ্য বর্ন আল্টিমেটাম* ও *জেসন বর্ন* (২০১৬) পরিচালনা করেন। তিনি *ইউনাইটেড নাইটি থ্রি* (২০০৬) চলচ্চিত্রের জন্য শ্রেষ্ঠ পরিচালনা বিভাগে বাফটা পুরস্কার অর্জন করেন এবং শ্রেষ্ঠ পরিচালনার জন্য একাডেমি পুরস্কারের মনোনয়ন লাভ করেন। তার অন্যান্য উল্লেখযোগ্য চলচ্চিত্র হল *গ্রিন জোন* (২০১০) ও *[[ক্যাপ্টেন ফিলিপস (২০১৩-এর চলচ্চিত্র)|ক্যাপ্টেন ফিলিপস]]* (২০১৩)। ২০০৪ সালে তিনি *ওমাঘ* চলচ্চিত্র সহ-রচনা ও সহ-প্রযোজনা করেন, যা ব্রিটিশ একাডেমি টেলিভিশন পুরস্কার অর্জন করে।

২০০৭ সালে গ্রিনগ্রাস ব্রিটিশ চলচ্চিত্র নির্মাতাদের পেশাদার সংস্থা ডিরেক্টরস ইউকে প্রতিষ্ঠার সাথে জড়িত ছিলেন এবং ২০১৪ সাল পর্যন্ত এই প্রতিষ্ঠানের প্রথম সভাপতি হিসেবে দায়িত্ব পালন করেন। ২০০৮ সালে *[[দ্য ডেইলি টেলিগ্রাফ]]* তাকে ব্রিটিশ সংস্কৃতির সবচেয়ে প্রভাবশালী ব্যক্তি তালিকায় স্থান দেয়। "টেলিভিশন ও চলচ্চিত্রে তার অনন্য অবদানের" স্বীকৃতি হিসেবে ২০১২ সালের অক্টোবর মাসে তিনি কিংস্টন বিশ্ববিদ্যালয় থেকে সম্মানসূচক ডিগ্রি অর্জন করেন। ২০১৭ সালে তিনি ব্রিটিশ ফিল্ম ইনস্টিটিউটের ফেলোশিপ লাভ করেন।

## প্রারম্ভিক জীবন
গ্রিনগ্রাস ১৯৫৫ সালের ১৩ই আগস্ট ইংল্যান্ডের সারির চিমে জন্মগ্রহণ করেন। তার মাতা শিক্ষক ছিলেন এবং তার পিতা নাবিক ও ব্যবসায়ী ছিলেন। তার ভাই বিখ্যাত ইংরেজ ইতিহাসবেত্তা মার্ক গ্রিনগ্রাস।

তিনি ওয়েস্টকোর্ট প্রাইমারি স্কুল, গ্রেভসেন্ড গ্রামার স্কুল ও সেভেনোয়াকস স্কুলে পড়াশোনা করেন। তিনি ক্যামব্রিজের কুইন্স কলেজে ইংরেজি সাহিত্য বিষয়ে অধ্যয়ন করেন।

## চলচ্চিত্রের তালিকা

## তথ্যসূত্র

## বহিঃসংযোগ

* 

বিষয়শ্রেণী:১৯৫৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইংরেজি ভাষার চলচ্চিত্র পরিচালক
বিষয়শ্রেণী:ইংরেজ চলচ্চিত্র পরিচালক
বিষয়শ্রেণী:ইংরেজ চলচ্চিত্র প্রযোজক
বিষয়শ্রেণী:ইংরেজ পুরুষ চিত্রনাট্যকার
বিষয়শ্রেণী:শ্রেষ্ঠ পরিচালনা বিভাগে বাফটা পুরস্কার বিজয়ী
বিষয়শ্রেণী:কমান্ডার অব দি অর্ডার অব দ্য ব্রিটিশ এম্পায়ার
বিষয়শ্রেণী:ইংরেজ অ-কল্পকাহিনী লেখক
বিষয়শ্রেণী:ইংরেজ চিত্রনাট্যকার
ঈশ্বরগঞ্জ পৌরসভা

**ঈশ্বরগঞ্জ পৌরসভা** বাংলাদেশের ময়মনসিংহ জেলার ঈশ্বরগঞ্জ উপজেলার অন্তর্গত 'ক' শ্রেণির একটি পৌরসভা। ১৯৯৭ সালের ৭ অক্টোবর এই পৌরসভার যাত্রা শুরু।

## অবস্থান
ঈশ্বরগঞ্জ পৌরসভা ময়মনসিংহ জেলা শহর হতে ২৪ কি.মি. উত্তরে অবস্থিত। উত্তরে গৌরীপুর উপজেলা, পূর্বে সোহাগী ইউনিয়ন, দক্ষিণে ঈশ্বরগঞ্জ ইউনিয়ন এবং পশ্চিমে গৌরীপুর উপজেলা।
ঈশ্বরগঞ্জ পৌর এলাকার মধ্যদিয়ে অতিক্রম করেছে কিশোরগঞ্জ-ময়মনসিংহ মহাসড়ক এবং ভৈরব-ময়মনসিংহ রেললাইন। ঈশ্বরগঞ্জ পৌর এলাকার মাধ্য দিয়ে অতিক্রান্ত রেললাইনটি রাজধানী ঢাকাসহ গাজীপুর, ময়মনসিংহ, জামালপুর ও কিশোরগঞ্জ হয়ে ভৈরব পর্যন্ত বিস্তৃত। এছাড়া ঢাকা-ময়মনসিংহ মহাসড়ক ও অন্যান্য সংযোগ সড়কের মাধ্যমে ঈশ্বরগঞ্জ পৌরসভা দেশের সকল জেলা ও উপজেলার সাথে সংযুক্ত হয়েছে। 

## জনসংখ্যা ও নির্বাচনিক তথ্য
* লোক সংখ্যার ঘনত্ব: ১,৮৪৮ (প্রতি বর্গ কিলোমিটারে)
* মোট ভোটার সংখ্যা: ২,৪৫,৬৪৪ জন
** পুরুষভোটার সংখ্যা: ১,১৭,৫৪০ জন
** মহিলা ভোটার সংখ্যা: ১,২৮,১০৪ জন
* বাৎসরিক জনসংখ্যা বৃদ্ধির হার = ১.৩০%
* মোট পরিবার(খানা) = ৮২,৯৭০ টি
* নির্বাচনী এলাকা :১৫৩ ময়মনসিংহ-৮ ঈশ্বরগঞ্জ উপজেলা
## প্রশাসনিক এলাকা
thumb|ঈশ্বরগঞ্জ পৌরসভার মহল্লা জিওকোড ম্যাপ

* গ্রাম: ১১২ টি
* মৌজা: ১০২ টি
## ধর্ম
* এতিমখানা বে-সরকারি: ০৭ টি।
* মসজিদ: ৭১ টি।
* মন্দির: ২৭ টি।
## বাণিজ্য
* হাট-বাজার: ০২ টি
* ব্যাংক শাখা: ১০ টি।
## শিল্প
* কুটির শিল্প:৮১টি
* বৃহৎ শিল্প: ৩টি

## নদ-নদী
কাঁচামাটিয়া নদী, পুরাতন ব্রহ্মপুত্র নদী

## শিক্ষা
;শিক্ষা প্রতিষ্ঠান
* ঈশ্বরগঞ্জ বিশ্ববিদ্যালয় কলেজ
* ঈশ্বরগঞ্জ বালিকা বিদ্যালয় ও মহিলা কলেজ
* ঈশ্বরগঞ্জ ডিএস কামিল মাদ্রাসা
* ঈশ্বরগঞ্জ বিশেশ্বরী পাইলট উচ্চ বিদ্যালয়
* চরনিখলা উচ্চ বিদ্যালয়

## উল্লে­খযোগ্য স্থান ও স্থাপনা
খাঁবাড়ীতে প্রাচীন নির্দশন হিসেবে একটি গভীর কূয়া রয়েছে।

## তথ্যসূত্র
 
## বহিঃসংযোগ

বিষয়শ্রেণী:ময়মনসিংহ জেলার পৌরসভা
বিষয়শ্রেণী:ঈশ্বরগঞ্জ উপজেলা
বিষয়শ্রেণী:ময়মনসিংহ
ম্যাজেন্টা লাইন (দিল্লি মেট্রো)

**ম্যাজেন্টা লাইন** দিল্লি মেট্রোর একটি রেলপথ। এটি ভারতের দিল্লি মহানগরে অবস্থিত একটি দ্রুত গণপরিবহন মাধ্যম এবং ভারতের প্রথম চালকবিহীন মেট্রো রেল ব্যবস্থা। এটি জনকপুরী পশ্চিম থেকে বোটানিক্যাল গার্ডেন পর্যন্ত ২৫ টি মেট্রো স্টেশন নিয়ে গঠিত, যার মধ্যে ১০ টি স্টেশন উত্তলিত এবং বাকি ১৫ টি ভূগর্ভস্থ। লাইনের মোট দৈর্ঘ্য ৩৬.৯৮ কিলোমিটার এবং এর মধ্যে ১০.৬৪৪ কিলোমিটার উড়ালপথে এবং ২৩.৮০৭ কিলোমিটার ভূগর্ভস্থ পথে নির্মিত। বিমানবন্দর মেট্রো এক্সপ্রেস লাইনটি সরাসরি ইন্দিরা গান্ধী আন্তর্জাতিক বিমানবন্দরের টার্মিনাল ১-এর সঙ্গে যুক্ত ও বিমানবন্দরের জন্য মেট্রো পরিষেবা পরিবেশন করবে।

২৫ শে ডিসেম্বর ২০১৭ সালে লাইনটির বোটানিক্যাল গার্ডেন  থেকে কলকাকি মন্দির পর্মন্ত এবং ২৮ মে, ২০১৮ সালে লাইনটি  জনকপুরী পশ্চিম ও কালকাজী মন্দিরের মধ্যবর্তী অংশে চালু করা হয়। এই লাইন এবং বর্তমান ইয়োল লাইনের হাউজ খাস স্টেশন  হল দিল্লি মেট্রোর গভীরতম মেট্রো স্টেশন , যা ৩২ মিটার গভীরতায় অবস্থিত। এর আগে ২২ মিটার গভীরতায় ইয়োল লাইনের  চাউরি বাজার স্টেশন দিল্লি মেট্রোর গভীরতম মেট্রো স্টেশন ছিল।   লাইনের জনকপুরী ওয়েস্ট মেট্রো স্টেশনটি ১৫.৬ মিটার উচ্চতার সঙ্গে ভারতের সর্ববৃহৎ এসক্লোটারি অন্তর্ভুক্ত করেছে। মেজেন্টা লাইনটি হলুদ, নীল, এবং দিল্লি মেট্রো নেটওয়ার্কের ভায়োলেট লাইনের সাথে বিনিময় ঘটায়।

এই লাইনের শঙ্কর বিহার মেট্রো স্টেশন অনন্য, কারণ এটি কেবল দিল্লি মেট্রোর একমাত্র স্টেশন যেখানে বেসামরিক নাগরিকদের  মেট্রো রেলে স্বাধীন ভাবে চলাচল সামরিক বাহিনী দ্বারা সীমিত করা হয়, কারণ এটি দিল্লি ক্যান্টনমেন্ট এলাকায় পড়ে এবং ডিএমআরসি অফিসারের মতে " ডিফেন্স জোনের ডানদিকে অবস্থিত, এটি মূলত প্রতিরক্ষা বাহিনীর প্রধানদের জন্য কাজ করবে। "

ভারতে প্রথমবারের মতো দাব্রি মোর স্টেশনে দুটি সমান্তরাল সুড়ঙ্গ নির্মাণ কাজ সম্পন্ন হয়। জনকপুরী পশ্চিম-বোটানিক্যাল গার্ডেন লাইনের জনকপুরী পশ্চিম, দাব্রি মোর ও দশোরথ পুরি স্টেশন এইচসিসি-স্যামসাং যৌথ উদ্যোগে  কার্যকর করা হয়েছে। 

## ইতিহাস

ফেব্রুয়ারি ২০১৮ সাল পর্যন্ত নির্মাণ কাজের অগ্রগতি ৯৯.১২% ছিল।  এই লাইনটিকে প্রাথমিকভাবে ডিসেম্বর ২০১৬ সালে সমাপ্ত করার জন্য পরিকল্পনা করা হলেও, পরে নির্মাণ সময় প্রসারিত করা হয়েছিল এবং লাইনে পরীক্ষামূলক ২০১৭ সালের আগস্টে ট্রেন চলাচল  শুরু হয়েছিল। ২৫ শে ডিসেম্বর ২০১৭ সালে প্রধানমন্ত্রী নরেন্দ্র মোদী দ্বারা বোটানিক্যাল গার্ডেন থেকে কলকাকি মন্দির পর্যন্ত প্রথম দফায় মেট্রো লাইনটি উন্মুক্ত করা হয় এবং ২৮ শে মে ২০১৮ সালে দিল্লির মুখ্যমন্ত্রী অরবিন্দ কেজরিওয়াল দ্বিতীয় দফার উদ্বোধন করেন। ফলে লাইনের বাকি অংশ কার্যকরী হয়ে ওঠে এবং ২৯ শে মে ২০১৮ সালে সকাল ০৬:০০ থেকে বিকাল ৫ টা পর্যন্ত জনসাধারণের ব্যবহারের জন্য খোলা হয়। 
### সম্প্রসারণের ইতিহাস

২৫-১২-২০১৭ তারিখে বোটানিকাল গার্ডেন থেকে কলকাজি মন্দির  পর্যন্ত ৭ টি স্টেশন সহ  ৮.৬৭৯ কিলোমিটার একটি অংশ খোলা হয়েছে। লাইন অবশিষ্ট অংশ ২৮ মে ২০১৮ সালে খোলা হয়।

**<u><big>ফেজ ৪</big></u>**

কালিদি কুঞ্জ ডিপো ছাড়াও, মেজেন্টা লাইনের মঙ্গোলপুরে একটি নতুন ডিপো থাকবে।

## ট্রেনের তথ্য

## তথ্যসূত্র

## বহিঃসংযোগ

* Delhi Metro Rail Corporation Ltd. (Official site)
* Delhi Metro Annual Reports
* ''UrbanRail.Net'' – descriptions of all metro systems in the world, each with a schematic map showing all stations.

বিষয়শ্রেণী:দিল্লি মেট্রোর রেলপথ
টুইস্টেড পেয়ার ক্যাবল

টেলিফোন লাইনের কানেকশন বা স্বল্প  খরচে কোনো দূরত্বে নেটওয়ার্ক তৈরির জন্য যে ক্যাবলটি ব্যবহৃত হয় সেটিই হলো **টুইস্টেড পেয়ার ক্যাবল** (twisted pair cable)। টুইস্টেড পেয়ার ক্যাবলে মোড়ানো দুটি কপার তার থাকে এবং দুটিকে পৃথক করার জন্য  অপরিবাহী পদার্থ ব্যবহার করা হয়।

এ ক্যাবলে সাধারণত ৪ জোড়া তার একসাথে থাকে এবং প্রতি জোড়ায় একটি কমন রঙের (সাদা) হয় এবং বাকি তার গুলো হয় ভিন্ন রঙের। তারগুলো সংযোগের সময় ১, ২, ৩, ৪, ৫, ৬, ৭, ৮ নম্বরের ভিত্তিতে সংযোগ দিতে হয়। প্রতি জোড়া তারের এক একটির পুরুত্ব হয় ০.৪ মি.মি. থেকে ০.৯ মি.মি. । এ ক্যাবলে ডাটা ট্রান্সমিশন লস অত্যন্ত বেশি এবং ফ্রিক্যুয়েন্সি রেঞ্জ 5&nbsp;MHz । এর ব্যান্ডউইথ 10 Mbps থেকে 1 Gbps ।

## আবিষ্কার

আলেকজান্ডার গ্রাহাম বেল ১৮৮১ সালে এটি আবিষ্কার করেন।

## টুইস্টেড পেয়ার ক্যাবলের প্রকারভেদ
টুইস্টেড পেয়ার ক্যাবল দু’প্রকার। যথা:

ক. আবরণহীন টুইস্টেড পেয়ার বা ইউটিপি (UTP – Unshielded Twisted Pair)

খ. আবরণযুক্ত টুইস্টেড পেয়ার বা এসটিপি (STP – Shielded Twisted Pair)

## আবরণহীন টুইস্টেড পেয়ার বা ইউটিপি (UTP)

ইউটিপি ক্যাবল মূলত একাধিক জোড়া টুইস্টেড পেয়ার সমষ্টি যা আবার প্লাস্টিক আবরণে মোড়ানো থাকে। তারের মধ্যে দিয়ে যখন সিগন্যাল অতিক্রম করতে থাকে তখন এর শক্তি বা মান ক্রমান্বয়ে লোপ পেতে থাকে। মোচড়ের দৈর্ঘ্য ৫ থেকে ১৫ সে.মি.।

ল্যান (LAN) সংযোগের ক্ষেত্রে ইউটিপি ক্যাট-৬ (CAT-6) বেশি ব্যবহৃত হয়। এটি ১০ এমবিপিএস থেকে ১ জিবিপিএস রেটে ডেটা ট্রান্সমিট করতে পারে। 
### অসুবিধা
এ ধরনের ক্যাবলে ১০০ মিটারের বেশি দূরত্বে  ডেটা পাঠানো যায় না।

## আবরণযুক্ত টুইস্টেড পেয়ার বা এসটিপি (STP)

এসটিপি ক্যাবলের বাইরের জ্যাকেট বা প্লাস্টিক আবরণ থাকে এবং প্রতিটি প্যাঁচানো জোড়া তারের মধ্যে একটি শিল্ড (Shield) বা শক্ত আবরণ থাকে। এ আবরণটি সাধারণত অ্যালুমিনিয়াম বা পলিসটার দ্বারা তৈরি, যা এসটিপি ক্যাবলকে ইলেক্ট্রোম্যাগনেটিক ইন্টারফেরেন্সের এর হাত থেকে রক্ষা করে। এ ক্যাবল মোটা ও শক্ত হওয়ায় নড়াচড়া অসুবিধাজনক। এ ক্যাবল দিয়ে 16 Mbps থেকে 500 Mbps রেটে ডেটা ট্রান্সমিশন হতে পারে। দুটি পৃথক তারকে প্যাঁচানোর  কারণে Radiated Noise এবং EMI (Electromagnetic Interference) দ্বারা ইউটিপি ক্যাবলে সিগন্যাল অপেক্ষাকৃত কম বাধাগ্রস্ত হয়।

## টুইস্টেড পেয়ার ক্যাবলের সুবিধা
১. কম দূরত্বে যোগাযোগের ক্ষেত্রে ব্যাপক ভাবে ব্যবহৃত হয়।

২. টেলিফোন লাইনে সর্বপ্রথম টুইস্টেড পেয়ার ক্যাবল ব্যবহৃত হয়।

৩. অন্যান্য ক্যাবলের চেয়ে দামে সস্তা।

৪. সহজে স্থাপন করা যায়।

## টুইস্টেড পেয়ার ক্যাবলের অসুবিধা
১. ডেটা ট্রান্সমিশন ডিলে টাইম অন্যান্য ক্যাবলের চেয়ে বেশি।

২. বেশি দূরত্বে  ডেটা পাঠালে ১০০ মিটার পরপর রিপিটার ব্যবহার করতে হয়।

৩. ট্রান্সমিশন লসও অপেক্ষাকৃত বেশি।

## টুইস্টেড পেয়ার ক্যাবলের ব্যবহার
১. লোকাল এরিয়া নেটওয়ার্ক বা ইথারনেট।

২. সকল ধরনের টেলিফোন নেটওয়ার্ক।

৩. বাসাবাড়িতে ব্রডব্যান্ড ইন্টারনেট কানেকশন লাইন দিতে।

## তথ্যসূত্র

বিষয়শ্রেণী:২ (সংখ্যা)
বিষয়শ্রেণী:১৯শ শতাব্দীর উদ্ভাবন
বিষয়শ্রেণী:যোগাযোগ বর্তনী
বিষয়শ্রেণী:ভিডিও হার্ডওয়্যার
ঈশ্বরগঞ্জ সরকারি কলেজ

**ঈশ্বরগঞ্জ সরকারি কলেজ** বাংলাদেশের ময়মনসিংহ জেলায় অবস্থিত একটি শিক্ষা প্রতিষ্ঠান।

## ইতিহাস
ময়মনসিংহ জেলার ঈশ্বরগঞ্জ উপজেলায় সর্ব প্রথম ১৯৬৮ সালের ১ জুলাই ঈশ্বরগঞ্জ ডিগ্রি কলেজ প্রতিষ্ঠিত হয় পুরাতন ব্রহ্মপুত্র নদের শাখা কাঁচামাটিয়া নদীর তীর ঘেষে। 

## অনুষদ ও বিভাগ
* একাদশ-দ্বাদশ শ্রেণি
** বিজ্ঞান বিভাগ
** ব্যবসায় শিক্ষা বিভাগ
** মানবিক বিভাগ
** ব্যবসায় ব্যবস্থাপনা
* ডিগ্রি কোর্স
* অনার্স কোর্স
** বি.এস.এস
** বি.এস.সি
** বি.এ

## গ্রন্থাগার
কলেজটির একটি সমৃদ্ধ পাঠাগার রয়েছে যেখানে বিভিন্ন বিষয়াবলীর উপর লেখকের বইসহ নানাবিধ প্রকাশনা সরবরাহ করা হয়ে থাকে। প্রকাশনাগুলোর মধ্যে রয়েছে প্রতিষ্ঠানটির নিজস্বভাবে প্রকাশিত ম্যাগাজিন সহ বহিঃর্বিশ্বের বিভিন্ন প্রকাশনা। প্রতিষ্ঠানটিতে আধুনিক সরঞ্জামমন্ডিত একটি সুসজ্জিত কম্পিউটার ল্যাব রয়েছে।

## সহশিক্ষা কার্যক্রম
লেখাপড়ার পাশাপাশি ঈশ্বরগঞ্জ ডিগ্রি কলেজে শিক্ষা-সহায়ক কার্যক্রমকেও বিশেষ গুরুত্ব দেয়া হয়।

## ক্লাবসমূহ
পাঠদানের পাশাপাশি অন্যান্য কার্যক্রমের জন্য কলেজটি পরিচিত। শিক্ষার্থীদের অংশগ্রহণে কয়েকটি ক্লাব বা সংঘ গড়ে তোলা হয়েছে যেগুলোতে পরিবেশ গবেষণা, বিজ্ঞানচর্চা, বিতর্ক ইত্যাদি কর্মকাণ্ড পরিচালনা করা হয়। এই ক্লাবগুলো কলেজের অভ্যন্তরীণ সহ বিভিন্ন আন্তঃপ্রতিষ্ঠান প্রতিযোগিতা আয়োজন করে থাকে।

## পোশাক
* ছাত্র: কালো প্যান্ট, সাদা শার্ট, সাদা সু, কালো বেল্ট
* ছাত্রী: সাদা সালোয়ার কামিজ ও স্কার্ফ, নেভি ব্লু ওড়না ও বেল্ট বা সাদা বোরকা

## তথ্যসূত্র

## বহিঃসংযোগ
* দাপ্তরিক ওয়েব সাইট।

বিষয়শ্রেণী:ময়মনসিংহ জেলার মহাবিদ্যালয়
বিষয়শ্রেণী:ঈশ্বরগঞ্জ উপজেলা
বিষয়শ্রেণী:১৯৬৮-এ পূর্ব পাকিস্তানে প্রতিষ্ঠিত
বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
বিষয়শ্রেণী:১৯৬৮-এ প্রতিষ্ঠিত বিশ্ববিদ্যালয় ও কলেজ
বিষয়শ্রেণী:বাংলাদেশের সরকারি মহাবিদ্যালয়
ক্যালিফোর্নিয়া পলিটেকনিক স্টেট ইউনিভার্সিটি

**ক্যালিফোর্নিয়া পলিটেকনিক স্টেট ইউনিভার্সিটি** (ক্যালিফোর্নিয়া পলিটেকনিক স্টেট ইউনিভার্সিটি, সান লুইস ওবিস্পো, ক্যাল পল সান লুইস ওবিস্পো, বা ক্যাল পলি নামেও পরিচিত) হল ক্যালিফোর্নিয়া বিশ্ববিদ্যালয়ের সান লুইস ওবিস্পোতে অবস্থিত একটি পাবলিক বিশ্ববিদ্যালয়। এটি ক্যালিফোর্নিয়া স্টেট ইউনিভার্সিটি সিস্টেমে দুটি পলিটেকনিকের মধ্যে একটি।
বিশ্ববিদ্যালয়ের ছয়টি কলেজে ৬৪ জন ব্যাচেলর এবং ৩২ জন মাস্টার ডিগ্রি প্রদান করা হয়। ক্যাল পল সান লুইস ওবিসো প্রাথমিকভাবে ২০৪২৫ জন স্নাতক এবং ৮৮১ স্নাতক ছাত্রের সাথে স্নাতকোত্তর শিক্ষার উপর জোর দেয়। বিশ্ববিদ্যালয়টি সান লুইস ওবিসপোতে অবস্থিত, ক্যালিফোর্নিয়া প্রায়ই মার্কিন যুক্তরাষ্ট্রের সুখীতম শহরগুলোর মধ্যে অন্যতম, সিলিকন ভ্যালির অনেক প্রাক্তন ছাত্রদের সাথে।
ক্যাল পল সান লুইস ওবিস্পো তার "দর্শনের দ্বারা শিখুন" দর্শনের জন্য পরিচিত হয় যা শিক্ষার্থীদের বাস্তব বিশ্বের সমস্যার সমাধান করার জন্য অনুশীলনের সাথে তত্ত্বকে একত্রিত করার জন্য উৎসাহিত করে। এথলেটিকসে বিগ ওয়েস্ট কনফারেন্সে বিশ্ববিদ্যালয়ের অংশগ্রহণ

## নোট

## তথ্যসূত্র

বিষয়শ্রেণী:মার্কিন যুক্তরাষ্ট্রের প্রযুক্তি বিশ্ববিদ্যালয়
বিষয়শ্রেণী:১৯০১-এ প্রতিষ্ঠিত শিক্ষাপ্রতিষ্ঠান
বাঘাইছড়ি থানা

**বাঘাইছড়ি থানা** বাংলাদেশের রাঙ্গামাটি জেলার অন্তর্গত বাঘাইছড়ি উপজেলার একটি থানা।

## প্রতিষ্ঠাকাল
বাঘাইছড়ি পূর্বে রামগড় মহকুমার দীঘিনালা থানার অধীনে ছিল। এ এলাকার অধিবাসীদের পায়ে হেঁটে দীঘিনালা যাওয়া-আসা অনেক কঠিন এবং সময় সাপেক্ষ হওয়াতে ১৯৬৮ সালের ৮ আগস্ট রাঙ্গামাটি সদর মহকুমার আওতায় বাঘাইছড়ি থানা প্রতিষ্ঠিত হয়।

## প্রশাসনিক এলাকাসমূহ
বাঘাইছড়ি উপজেলার ১টি পৌরসভা ও ৭টি ইউনিয়নের প্রশাসনিক কার্যক্রম বাঘাইছড়ি থানার আওতাধীন।

;পৌরসভা:
* বাঘাইছড়ি

;ইউনিয়নসমূহ:
* ৩০নং সারোয়াতলী
* ৩১নং খেদারমারা
* ৩২নং বাঘাইছড়ি
* ৩৩নং মারিশ্যা
* ৩৪নং রূপকারী
* ৩৫নং বঙ্গলতলী
* ৩৭নং আমতলী

## আরও দেখুন
* বাঘাইছড়ি উপজেলা
* রাঙ্গামাটি জেলা

## তথ্যসূত্র

## বহিঃসংযোগ

বিষয়শ্রেণী:রাঙ্গামাটি জেলার থানা
বিষয়শ্রেণী:বাঘাইছড়ি উপজেলা
করিমপুর বিধানসভা কেন্দ্র

**করিমপুর (বিধানসভা কেন্দ্র)** ভারতের পশ্চিমবঙ্গ রাজ্যের নদিয়া জেলার একটি বিধানসভা কেন্দ্র।
## এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ৭৭ নং করিমপুর বিধানসভা কেন্দ্রটি করিমপুর-১ সমষ্টি উন্নয়ন ব্লক এবং ঢোরাদহ-১, ঢোরাদহ-২, মুরুতিয়া, নটিডাঙা-১, নটিডাঙা-২ এবং রহমতপুর গ্রাম পঞ্চায়েত গুলি করিমপুর-২ সমষ্টি উন্নয়ন ব্লক এর অন্তর্গত।

করিমপুর বিধানসভা কেন্দ্রটি ১১ নং মুর্শিদাবাদ লোকসভা কেন্দ্রের অন্তর্গত।

## বিধানসভার বিধায়ক

## নির্বাচনী ফলাফল
### ২০১১
২০১১ সালের নির্বাচনে, সিপিআই (এম) এর সমরেন্দ্রনাথ ঘোষ তার নিকটতম প্রতিদ্বন্দ্বী তৃণমূল কংগ্রেসের ডা: রমেন সরকারকে পরাজিত করেন।

 

### ১৯৭৭-২০০৬
২০০৬ এবং ২০০১ সালে রাজ্য বিধানসভা নির্বাচনে, সিপিআই (এম) -এর প্রফুল্ল কুমার ভৌমিক করিমপুর কেন্দ্র থেকে জয়লাভ করেন তার নিকটতম প্রতিদ্বন্দ্বী কংগ্রেসের অরবিন্দ মণ্ডলকে এবং তৃণমূল কংগ্রেসের চিত্তরঞ্জন মণ্ডলকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ১৯৯৬ এবং ১৯৯১ সালে সিপিআই (এম) -এর চিত্তরঞ্জন বিশ্বাস কংগ্রেসের চিত্তরঞ্জন মণ্ডলকে পরাজিত করেন এবং ১৯৮৭ এবং ১৯৮২ সালে  কংগ্রেসের অরবিন্দ মণ্ডলকে পরাজিত করেন। সিপিআই (এম) -এর সমরেন্দ্রনাথ সান্যাল ১৯৭৭ সালে কংগ্রেসের অরবিন্দ মণ্ডলকে পরাজিত করেন।

### ১৯৫১-১৯৭২
কংগ্রেসের অরবিন্দ মণ্ডল ১৯৭২ সালে জয়ী হন। ১৯৭১ সালে সিপিআই (এম) -এর সমরেন্দ্রনাথ সান্যাল জয়ী হন। ১৯৬৯ এবং ১৯৬৭ সালে বাংলা কংগ্রেস ও কংগ্রেসের নালিনাক্ষা সান্যাল জয়ী হন। কংগ্রেসের সমরজিৎ বন্দ্যোপাধ্যায় ১৯৬২ সালে জয়ী হন। কংগ্রেসের বিজয় লাল চট্টোপাধ্যায় ১৯৫৭ সালে জয়ী হন। ১৯৫১ সালে স্বাধীন ভারতের প্রথম নির্বাচন, কেএমপিপি'র হরিপদ চট্টোপাধ্যায় করিমপুর আসন জয়লাভ করেন।

## তথ্যসূত্র

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:নদিয়া জেলার রাজনীতি
নেভিল ব্র্যান্ড

**লরেন্স নেভিল ব্র্যান্ড** (; জন্ম: ১৩ আগস্ট ১৯২০ - ১৬ এপ্রিল ১৯৯২) ছিলেন একজন মার্কিন টেলিভিশন ও চলচ্চিত্র অভিনেতা। তিনি দ্বিতীয় বিশ্বযুদ্ধের একজন সম্মানিত মার্কিন কমব্যাট সৈনিক ছিলেন। তিনি চল্লিশের অধিক চলচ্চিত্রে অভিনয় করেন এবং *[[রায়ট ইন সেল ব্লক ইলেভেন]]* (১৯৫৪) চলচ্চিত্রে অভিনয় করে শ্রেষ্ঠ বিদেশি অভিনেতা বিভাগে বাফটা পুরস্কারের মনোনয়ন লাভ করেন। এছাড়া তার অভিনীত উল্লেখযোগ্য চলচ্চিত্রসমূহ হল *স্ট্যালাগ সেভেনটিন* (১৯৫৩) ও *দ্য বার্ডম্যান অব অ্যালকাট্রেজ* (১৯৬২)।

## প্রারম্ভিক জীবন
ব্র্যান্ড ১৯২০ সালের ১৩ই আগস্ট আইওয়ার গ্রিসওয়ল্ডে জন্মগ্রহণ করেন। তার পিতা লিও টমাস ব্র্যান্ড (২৪ জুন ১৮৯২ - ১৮ এপ্রিল ১৯৮৫) এবং মাতা হেলেন লুইস ডেভিস (৪ আগস্ট ১৯৯০ - ২৩ অক্টোবর ১৯৯১)। তার পিতা ড্রেট্রয়েটে ইলেকট্রিশিয়ান ও ব্রিজ নির্মাণের লোহার শ্রমিক হিসেবে কাজ করতেন। তিনি তার পিতামাতার সপ্তম সন্তান। তার এক ভাই ব্রাইস ও দুই বোন বারবারা বাইর্ন ও লুইস টার্নগ্রেন। নেভিল ইলিনয়ের কিওয়ানিতে বেড়ে ওঠেন এবং সেখানেই একটি স্কুলে পড়াশোনা করেন। স্কুলে অধ্যয়ন শেষ হওয়ার পর পরিবারের ভরণপোষণের জন্য তিনি কিওয়ানিতে সোডা জার্ক, ওয়েটার ও জুতার দোকানের বিক্রয়কর্মী হিসেবে কাজ করতেন।

## কর্মজীবন
১৯৫০ সালে এডমন্ড ওব্রায়েনের সাথে *ডি.ও.এ.* ছবিতে তার হলিউডে অভিষেক হয়। তিনি *[[রায়ট ইন সেল ব্লক ইলেভেন]]* (১৯৫৪) চলচ্চিত্রে অভিনয় করে শ্রেষ্ঠ বিদেশি অভিনেতা বিভাগে বাফটা পুরস্কারের মনোনয়ন লাভ করেন।

তিনি তিনবার গ্যাংস্টার আল কাপোন চরিত্রে অভিনয় করেন। প্রথমটি, ১৯৫৯ সালে শিকাগোর পটভূমিতে নির্মিত *দ্য আনটাচেবলস* টিভি ধারাবাহিকে এবং অপর দুটি ১৯৬০-এর দশকে *দ্য জর্জ র‍্যাফ্‌ট স্টোরি* (১৯৬১) ও *দ্য স্কারফেস মব* (১৯৬২) চলচ্চিত্রে। তিনি এনবিসি চ্যানেলের *লারেডো* (১৯৬৫-৬৭) ধারাবাহিক টেক্সাসের রেঞ্জার রিজ বেনেট চরিত্রে অভিনয় করেন।

## ব্যক্তিগত জীবন
নেভিল ১৯৫৭ সালে রে ব্র্যান্ডকে বিয়ে করেন। তাদের তিন কন্যা - ম্যারি রেমার, ক্যাটরিনা ব্র্যান্ড ও মিশেল বিউটেল। তিনি একজন অতৃপ্ত পাঠক ছিলেন। তার ৩০,০০০ বইয়ের সংগ্রহ ছিল, যার অনেকাংশ ১৯৭৮ সালে তার মালিবুর বাড়িতে অগ্নিকাণ্ডে নষ্ট হয়ে যায়।

## মৃত্যু
ব্র্যান্ড এমফিসেমা রোগে ভোগে ১৯৯২ সালের ১৬ই এপ্রিল ক্যালিফোর্নিয়ার স্যাক্রেমেন্টোর সাটার জেনারেল হাসপাতালে মৃত্যুবরণ করেন। ব্যক্তিগত শেষকৃত্যের পর তার শবদেহ দাহ করা হয় এবং অবশিষ্টাংশ স্যাক্রেমেন্টোর ইস্ট লন মেমোরিয়াল পার্কে সমাহিত করা হয়।

## তথ্যসূত্র

## বহিঃসংযোগ

* 
* 
* 
* 
* 

বিষয়শ্রেণী:১৯২০-এ জন্ম
বিষয়শ্রেণী:১৯৯২-এ মৃত্যু
বিষয়শ্রেণী:২০শ শতাব্দীর মার্কিন অভিনেতা
বিষয়শ্রেণী:আইওয়ার অভিনেতা
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন টেলিভিশন অভিনেতা
বিষয়শ্রেণী:মার্কিন মঞ্চ অভিনেতা
বিষয়শ্রেণী:দ্বিতীয় বিশ্বযুদ্ধের মার্কিন সামরিক কর্মকর্তা
বিষয়শ্রেণী:মার্কিন যুক্তরাষ্ট্রের সেনাবাহিনীর সৈনিক
বিষয়শ্রেণী:দ্বিতীয় বিশ্বযুদ্ধের মার্কিন সেনা কর্মকর্তা
লাল সেতু (ইয়েরেভান)

**লাল সেতু ** (, *Karmir kamurj*; এছাড়াও **[[হ্রজদান নদী]]র পুরানো ব্রিজ**; খাঁজা প্লাভি ব্রিজ , *Khoja Plavi kamurj*)  নামেও পরিচিত। এটা একটি ধ্বংসাত্মক ১৭ শতকের সেতু। আর্মেনিয়ার রাজধানী ইয়েরেভানে হ্রজদান নদীতে উপরে অবস্থিত।

এটি 'লাল' নামে পরিচিত ছিল কারণ এটি লাল চুনময় পাথর দিয়ে নির্মিত। সেতুটি "খুজা-প্লাভ ব্রিজ" নামেও পরিচিত ছিল, কানেসারের একজন ধনী ব্যক্তি খাঁজা প্লাভি যিনি তার পুনর্গঠন করিয়েছিলেন।

সেতুর মোট দৈর্ঘ্য ৮০ মিটার এবং এর উচ্চতা ১১ মিটার। এর চারটি খিলান আছে। দুটো মাঝখানে আছে এবং অন্য দু'টি খিলান হ্রজদান নদীর তীরে আছে।

১৬৭৯ সালে, ভূমিকম্পের আগে একই জায়গায় একটি সেতু ছিল কিন্তু ভূমিকম্পের ফলে এটি ধ্বংস হয়ে যায়। এটি ইয়েরেভান দুর্গ (ইয়েরেভান আররাত ওয়াইন ফ্যাক্টরীর পরিবর্তে) এবং আররাত 
সমভূমি মধ্যে অর্থনৈতিক সংযোগ প্রদান করে।

## অ্যালবাম
;সেতুর ঐতিহাসিক ছবি

File:Erivan1796.jpg
File:August von Haxthausen. Transcaucasia. Bridge and fortress at Erivan.jpg
File:Red bridge, Yerevan.jpg
File:Red Bridge of Yerevan.png
File:Կարմիր կամուրջ.jpg


;সেতুর অবশিষ্টাংশ

File:Խոջա Փլավի 01.JPG
File:Կարմիր կամուրջ 2.JPG
File:Կարմիր կամուրջ 3.JPG


## তথ্যসূত্র

*  Tadevos Hakobyan; ԵՐԵՎԱՆԻ ՊԱՏՄՈՒԹՅՈՒՆԸ (1500–1800 ԹԹ.) ''(History of Yerevan (1500-1800)'', 1971, Publishing of YSU, p.&nbsp;373

বিষয়শ্রেণী:ইয়েরেভানের সেতু
বিষয়শ্রেণী:১৬৭৯-এ ইরানে প্রতিষ্ঠিত
বিষয়শ্রেণী:আর্মেনিয়ার সড়ক সেতু
তেহট্ট বিধানসভা কেন্দ্র

**তেহট্ট (বিধানসভা কেন্দ্র)** ভারতের পশ্চিমবঙ্গ রাজ্যের নদিয়া জেলার একটি বিধানসভা কেন্দ্র। তেহট্ট বিধানসভা কেন্দ্রটি ১৯৫১-১৯৭২ সাল পর্যন্ত ছিলো এবং ভারতের সীমানা পুনর্নির্ধারণ কমিশনের নির্দেশিকা অনুসারে, ২০১১ সালে পুনরায় পুনর্বিন্যস্ত হয়।
## এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ৭৮ নং তেহট্ট বিধানসভা কেন্দ্রটি বেতাই-১, ছিটকা, পাথরঘাটা-১, শ্যামনগর, বেতাই-২, কানাইনগর, তেহট্ট,  নাতনা এবং  রঘুনাথপুর গ্রাম পঞ্চায়েত গুলি তেহট্ট-১ সমষ্টি উন্নয়ন ব্লক এবং দিঘল কান্দি, নন্দনপুর, নারায়ণপুর-১ এবং নারায়ণপুর-২গ্রাম পঞ্চায়েত গুলি করিমপুর-২ সমষ্টি উন্নয়ন ব্লক এর অন্তর্গত।

তেহট্ট বিধানসভা কেন্দ্রটি ১২ নং কৃষ্ণনগর লোকসভা কেন্দ্রের অন্তর্গত।

## বিধানসভার বিধায়ক

## নির্বাচনী ফলাফল
### ২০১১
২০১১ সালের নির্বাচনে, ভারতের কমিউনিস্ট পার্টি (মার্কসবাদী) এর রণজিৎ মণ্ডল তার নিকটতম প্রতিদ্বন্দ্বী নির্দলের তাপস কুমার সাহাকে পরাজিত করেন।

 

### ১৯৭৭-২০০৬
১৯৭৭-২০০৬ সালের মধ্যে তেহট্ট বিধানসভা কেন্দ্রটি ছিল না। পলাশিপাড়া বিধানসভা কেন্দ্র এবং চাপরা বিধানসভা কেন্দ্র ছিল।

### ১৯৫১-১৯৭২
কংগ্রেসের কার্তিক চন্দ্র বিশ্বাস ১৯৭২ সালে জয়ী হন।  ১৯৭১ সালে সিপিআই (এম) মাধবেন্দু মোহান্ত জয়ী হন।   কংগ্রেসের সুরত আলী খান ১৯৬৯ সালে জয়ী হন।  ১৯৬৭,  ১৯৬২  এবং ১৯৫৭ সালে কংগ্রেসের শঙ্করদাস বন্দ্যোপাধ্যায় জয়ী হন।  স্বাধীন ভারতের প্রথম নির্বাচনে ১৯৫১ সালে কংগ্রেসের রঘুনন্দন বিশ্বাস তেহট্ট কেন্দ্র থেকে জয়লাভ করেন।

## তথ্যসূত্র

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:নদিয়া জেলার রাজনীতি
পসেইডন লিনাক্স

**পসেইডন লিনাক্স** () পূর্বে কুরুমিন ও বর্তমানে উবুন্টু ভিত্তিক একটি লিনাক্স ডিস্ট্রিবিউশন। ব্রাজিলের রিও গ্রান্দে ফেডারেল বিশ্ববিদ্যালয়ের একদল তরুণ বিজ্ঞানী ও জার্মানির মারুম ইন্সটিটিউট এ অপারেটিং সিস্টেমের উন্নয়ন করেছেন।

## নামকরণ
পসেইডন গ্রিক পুরাণের দেবতা। এ সিস্টেমের সাথে অনেক সামুদ্রবেত্তা জড়িয়ে থাকায়, লিনাক্স ডিস্ট্রিবিউশনটির নাম হিসেবে সমুদ্র দেবতা পসেইডনের নামকেই নির্বাচন করা হয়।

বিষয়শ্রেণী:লিনাক্স ডিস্ট্রিবিউশন
পিইউডি (লিনাক্স ডিস্ট্রিবিউশন)

থাম্ব|একটি সাধারণ লিনাক্স বিতরণের কাঠামো
**পিইউডি** () গ্নু/লিনাক্স হালকা ও দ্রুত লাইভসিডি ভিত্তিক উবুন্টু ডেরাভিটিভ। চাইনিজ উন্নয়নের সাথে সাথে এটি জায়গাও অনেক কম নেয়।

এ প্রকল্পের মূল লক্ষ্য একটি পূর্ণ লিনাক্স ডেস্কটপ প্রদান করা, কিন্তু এখনও সিম্পল ও সহজে ব্যবহারযোগ্য হওয়া।

## তথ্যসূত্র

বিষয়শ্রেণী:লিনাক্স ডিস্ট্রিবিউশন
লালোর ইউনিয়ন

**লালোর ইউনিয়ন** বাংলাদেশের নাটোর জেলার সিংড়া উপজেলার স্থানীয় প্রশাসনিক প্রতিষ্ঠান। ইউনিয়ন পরিষদ  T আকৃতি বিশিষ্ট দ্বি-তল ভবন।

## ইতিহাস
লালোর ইউনিয়নের ঐতিহ্য ও সংস্কৃতি অনেক পুরনো। ইউনিয়ন টি চলনবিল আর হালতি বিল এর মাঝখানে হওয়াতে এখানে বর্ষার সময় চার পাশে পানিতে ভরে যায়। আর সেসময় ত্রিমোহনী বাজারে মরা আত্রাই নদীতে হালতি বিল অংশে বিশাল নৌকা বাইচের আয়োজন করা হয়।এছারে এখানে পহেলা বৈশাখ, নবান্ন উৎসব ও হিন্দু ধর্মাবলম্বীদের শারদীয় দুর্গা উৎসব ও বিজয়া দশমীর দিনে বড়বাড়ি বাজারে মেলা বসে এবং বারনই নদীতে প্রতিমা বিসর্জনের মধ্য দিয়ে উৎসব শেষ হয়।

## অবস্থান
পূর্বে শেরকোল ইউনিয়ন,        পশ্চিমে নলডাঙ্গা উপজেলা দক্ষিণে হাতিয়ানদহ ইউনিয়ন এবং উত্তরে নওগাঁ জেলার আত্রাই উপজেলা অবস্থিত।
৭ নং লালোর ইউনিয়ন ৯ টি ওয়ার্ডে বিভক্ত।
ইউনিয়নের বর্তমান চেয়ারম্যান মোঃ নজরুল ইসলাম নজু।

## এক নজরে লালোর ইউনিয়ন

মোট আয়তন: ৩৪ বর্গ কি: মি:
গ্রাম: ২৬ টি
মৌজা: ২৬ টি
জনসংখ্যা: ২৭,৫৯০ জন।
বর্তমান মোট ভোটারের সংখ্যা: ১৭,৭০৩ জন।খানার সংখ্যা: ৬৮০০ টি।
মোট হোল্ডিং সংখ্যা: ৬৮০০ টি।
সরকারী প্রাথমিক বিদ্যালয়: ০৯ টি।
বে-সরকারী প্রাথমিক বিদ্যালয় (রেজি:) : ০৫ টি।
মোট উচ্চ বিদ্যালয় (বে-সরকারী): ০৩ টি।দাখিল মাদ্রাসা (বে-সরকারী): ০১ টি।কলেজ(বে-সরকারী): ০১ টি।
এবতেদায়ী মাদ্রাসা (বে-সরকারী): ০২ টি।শিক্ষার হার: ৬২%
মসজিদ: ৫০ টি
মন্দির: ১৪ টি।
ঈদগাহ মাঠ: ১২ টি
গোরস্থান: ১৪ টি।
শ্বশ্মান ঘাট: ৭ টি
স্বাস্থ্য ও পরিবার পরিকল্পনা কেন্দ্র (ইউ.পি হাসপাতাল): ০১ টি।
কমিউনিটি ক্লিনিক: ০৩ টি
ইউনিয়ন ভুমি অফিস: ০১ টি।
ডাকঘর: ০২ টি।
আনসার ভিডিপি অফিস: ০১ টি।
খোয়াড়: ০৭ টি।
পুকুর:০২ টি।
গুচ্ছ গ্রাম: ০১ টি।
আদর্শ গ্রাম: ০১ টি।
অভয় আশ্রায়ন প্রকল্প: ০২ টি।
মোট জমির পরিমাণ: ৭৬৪২.২০ একর।
খাস জমির পরিমাণ: ৩৫৩.৯০ একর।
কৃষি জমির পরিমাণ: ৭২০৯ একর।
মোট অকৃষি জমির পরিমাণ: ৮৪৬ একর।
মোট অর্পিত খাস জমির পরিমাণ: ৩৫৭.৫৬ একর।
হাট বাজারের সংখ্যা: ০১ টি।
পাকা রাস্তা (কেয়ার): ০৪ কি.মি।
পাকা রাস্তা (এলজিইডি): ১১ কি.মি।

## শিক্ষা
লালোর ইউনিয়নে শিক্ষার হার ৬২%। এখানকার ডাঙ্গাপাড়া দ্বিমুখী উচ্চ বিদ্যালয় সিংড়া উপজেলার প্রাচীন একটি বিদ্যালয় এখানে ষষ্ঠ থেকে দশম শ্রেণী পর্যন্ত শিক্ষা দান করা হয়। এছাড়া বিল হালতি ত্রিমোহনী অনার্স কলেজ অত্র এলাকায় শিক্ষার্থীদের উচ্চ শিক্ষা দান করে যাচ্ছে, ইউনিয়ন ভবন কমপ্লেক্স এর পাশে বড়বাড়ি সরকারি প্রাথমিক বিদ্যালয় অনেক প্রাচীন যা নির্মাণ হয় ১৯০৫ সালে।

### প্রাথমিক ও ইবতেদায়ী শিক্ষা প্রতিষ্ঠান সমূহ
১. মাঝগ্রাম সরকারি প্রাথমিক বিদ্যালয়(শিশু শ্রেণি হতে অষ্টম শ্রেণি পর্যন্ত)
২. বড়বাড়ি সরকারি প্রাথমিক বিদ্যালয়

### উচ্চ মাধ্যমিক শিক্ষা প্রতিষ্ঠান সমূহ

*ডাঙ্গাপাড়া দ্বি-মুখী উচ্চ বিদ্যালয়
*লালোর উচ্চ বিদ্যালয়
*হামিরঘোষ উচ্চ বিদ্যালয়

### কলেজ সমূহ
*বিল হালতি ত্রিমোহনী অনার্স কলেজ

## তথ্যসূত্র
গ্র্যান্ড হোটেল (ইয়েরেভান)

**গ্র্যান্ড হোটেল ইয়েরেভান** (), একটি ৫-তারকা হোটেল। এটি আর্মেনিয়ার রাজধানী ইয়েরেভানে কেনট্রন জেলায় অবস্থিত। সোভিয়েত যুগে, রাষ্ট্রীয় মালিকানাধীন সংস্থার হিসাবে এটি ১৯২৬ সালে খোলা হয়েছিল। এটি আধুনিক আর্মেনিয়ার প্রাচীনতম হোটেলগুলির মধ্যে একটি এবং ইয়েরেভানের প্রাচীনতম কার্যকরী হোটেল। এটি ১৪ এভিভেন স্ট্রিটে অবস্থিত, আর্মেনিয়ার শিল্পী ইউনিয়নের সংলগ্নে।

## ইতিহাস
সোভিয়েত যুগে, রাষ্ট্রীয় মালিকানাধীন সংস্থার হিসাবে এটি ১৯২৬ সালে খোলা হয়েছিল এবং এর স্থপতি নিকোলাই বুনিশিহান নকশাটির উপর ভিত্তি করে তৈরি করা হয়েছিল। এটি "ইনট্যুরিস্ট হোটেল" নামে পরিচিত ছিল, নামকরণ করা হয়েছিল ইনট্যুরিস্ট এজেন্সি, যা ছিল সোভিয়েত ইউনিয়নের হোটেল ও পর্যটন নিয়ন্ত্রণ সংস্থা। সুতরাং, ইয়েরেভান হোটেল সোভিয়েত আর্মেনিয়াতে খোলা প্রথম হোটেল হয়ে উঠেছিল।

১৯৩০ সালের মাঝামাঝি সময়ে, হোটেলটি শহরের বুদ্ধিজীবীদের নিয়মিত বৈঠক স্থান উঠেছিল যার মধ্যে রয়েছেন ইয়েঘিশে চ্যারেন্টস, ইয়েরভান্ড কোচার এবং ভাহরাম পেপাজিহান।

১৯৫৯ সালে, ইনট্যুরিস্ট এজেন্সি প্রজাতন্ত্র স্কয়ারে নতুন খোলা আর্মেনিয়ার হোটেলে স্থানান্তরিত হয় এবং ইনট্যুরিস্ট হোটেলটি "ইয়েরেভান হোটেল" নামে পরিচিতি লাভ করেছিল।

ইউএসএসআর এর পতনের পর, ইয়েরেভান হোটেলটি ইতালীয় কোম্পানী রেঙ্কো এস.পি.এ দ্বারা অর্জিত হয়েছিল, এবং একটি প্রধান সংস্কারের পর ১৯৯৯ সালে "গোল্ডেন টিউলিপ হোটেল ইয়েরেভান" ৪-তারকা হিসেবে পুনরায় খোলা হয়, এটি গ্রূপ দ্য লুভের দ্বারা পরিচালিত হয়েছিল। ২০০৯ সালে, একটি প্রধান সংস্কারের পর, হোটেলটি একটি ৫-তারকা হোটেলে আপগ্রেড করা হয়েছিল ২০১৬ সালের শেষ পর্যন্ত রয়্যাল টিউলিপ গ্র্যান্ড হোটেল ইয়েরেভান নামে পরিচিত ছিল। 

বর্তমানে ২০১৭ সালের শুরুর দিকে গ্র্যান্ড হোটেল ইয়েরেভান, বিশ্বব্যাপী ছোট বিলাসবহুল হোটেলের দ্বারা পরিচালিত।

## বৈশিষ্ট্য
হোটেলের ছাদে একটি বহিরঙ্গন সুইমিং পুল, একটি স্বাস্থ্য এবং স্পা সেন্টার, ইতালীয় "রসনি রেস্তোরাঁ", "ডল্স ভিটা" মদখানা, "শীতকালীন গার্ডেন" ক্যাফ, এবং "জঞ্জিবার" বহিরঙ্গন মদখানা আছে, এবং 
চারটি সম্মেলন হল ঘরও আছে।

গ্র্যান্ড হোটেল ইয়েরেভান নিয়মিত ভাবে গোল্ডেন এপ্রিকট ইয়েরেভান ইন্টারন্যাশনাল ফিল্ম ফেস্টিভালের অনুষ্ঠানগুলি পরিচালনা করে থাকে। রিপাবলিক স্কয়ারের আন্ডারগ্রাউন্ড স্টেশন এর মাধ্যমে হোটেলটি পৌঁছানো যায়।

## তথ্যসূত্র

বিষয়শ্রেণী:১৯২৬-এ প্রতিষ্ঠিত হোটেল
বিষয়শ্রেণী:১৯২৬-এ সম্পন্ন হোটেল ভবন
বিষয়শ্রেণী:ইয়েরেভানের হোটেল
কিমওহ ৪ কিডস

**কিমওহ ৪ কিডস** () ফ্রি সফটওয়্যারের সমন্বয়ে বাচ্চাদের উপযোগী ডেস্কটপ পরিবেশ। 
শিক্ষাভিত্তিক গেম: টাক্সপেইন্ট, ই-টয়জ, জিকম্প্রিস, টাক্সম্যাথ, ও টাক্সটাইপিং কিমওহর সাথে আসে।

বড় রঙিন আইকন বাচ্চাদের সহজেই নেভিগেট করতে সাহায্য করে। কিমওহ যুবুন্টুর উপর ভিত্তি করে নির্মিত। জুবুন্টু-ভিত্তিক হওয়ায় কিমওহ অনেক কম রিকোয়ারমেন্টসে চলে। 

## তথ্যসূত্র

বিষয়শ্রেণী:লিনাক্স ডিস্ট্রিবিউশন
সাবিলি

**সাবিলি** (, ) মুসলিমদের জন্যে উবুন্টু-ভিত্তিক লিনাক্স ডিস্ট্রিবিউশন। 
পূর্বের **উবুন্টু মুসলিম এডিশন**, সাবিলি ২০০৭—২০১১ পর্যন্ত মুক্তি পেয়েছে, বর্তমানে এর উন্নয়ন রহিত।
 
"আউট অব দ্য বক্স" আরবি সমর্থন, ইসলামিক সফটওয়্যার ও হাতিয়ারের (নামাযের ওয়াক্তের সময় বলে দেয়া, কোরআন পড়া) প্রাকইন্সটল সাবিলিকে মুসলিম ব্যবহারকারীদের জন্যে বিশেষায়িত করেছে।

সাবিলি ১১.১০-এর ইউনিটি শেল গ্নোম৩-ভিত্তিক। সাবিলি ১১.০৪ বদর ডিভিডি থেকে ইউনিটি শেল পাওয়া যাচ্ছে।

## তথ্যসূত্র

## বহিঃসংযোগ

বিষয়শ্রেণী:লিনাক্স ডিস্ট্রিবিউশন
জেমস মিলনার

**জেমন ফিলিপ মিলনার** (জন্ম ৪ জানুয়ারি ১৯৮৬) একজন ইংরেজ পেশাদার ফুটবলার। তিনি বর্তমানে ইংলিশ প্রিমিয়ার লিগে লিভারপুলের হয়ে খেলেন। তিনি মধ্যমাঠ থেকে শুরু করে রক্ষণে খেলতে পারেন।

ছোটবেলা থেকেই তিনি ক্রিকেট এবং ফুটবলে বেশ প্রতিভা দেখিয়েছেন। তবে ১৯৯৬ সালে তিনি লিডস ইউনাইটেড ফুটবল ক্লাবের যুব একাডেমীতে যোগ দেন। ২০০২ সালে মাত্র ১৬ বছর বয়সে তিনি প্রিমিয়ার লিগের সর্বকনিষ্ঠ গোলদাতা হিসেবে আত্মপ্রকাশ করেন। এরপর তিনি সুইডন টাউন, নিউক্যাসল ইউনাইটেড, অ্যাস্টন ভিলা ও ম্যানচেস্টার সিটিতে তার ফুটবল প্রতিভার স্বাক্ষর রাখেন। পাঁচ বছর ম্যানচেস্টার সিটিতে থাকার পর তিনি ২০১৫ সালে লিভারপুলে পাড়ি জমান।

ইংল্যান্ড জাতীয় ফুটবল দলে জেমস মিলনার ৬১ বার ডাক পান। মলদোভা জাতীয় দলের বিরুদ্ধে তার একমাত্র গোলটি আসে। তিনি ২০১০ এবং ২০১৪ ফিফা বিশ্বকাপে ইংল্যান্ডকে প্রতিনিধিত্ব করেন। ২০১৬ সালে তিনি আন্তর্জাতিক ফুটবল থেকে অবসর নেন।

## সম্মাননা
**ম্যানটেস্টার সিটি**
*প্রিমিয়ার লিগ: ২০১১-১২, ২০১৩-১৪
*এফএ কাপ: ২০১০-১১
*ইএফএল কাপ: ২০১৩-১৪ 
*এফএ কমিউনিটি শিল্ড: ২০১২
*এফএ কাপ রানার আপ: ২০১২–১৩
*এফএ কমিউনিটি শিল্ড রানার-আপ: ২০১১, ২০১৪

**লিভারপুল**
*ইএফএল কাপ রানার-আপ: ২০১৫-১৬
*উয়েফা চ্যাম্পিয়নস লিগ রানার-আপ: ২০১৭-১৮
*উয়েফা ইউরোপা লিগ রানার-আপ: ২০১৫-১৬

## তথ্যসূত্র

## বহিঃসংযোগ

*লিভারপুল এফ.সি.-এর ওয়েবসাইটে জেমস মিলনারের প্রোফাইল
*

বিষয়শ্রেণী:১৯৮৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:লিভারপুল ফুটবল ক্লাবের খেলোয়াড়
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:২০১০ ফিফা বিশ্বকাপের খেলোয়াড়
বিষয়শ্রেণী:২০১৪ ফিফা বিশ্বকাপের খেলোয়াড়
বিষয়শ্রেণী:অ্যাস্টন ভিলা ফুটবল ক্লাবের খেলোয়াড়
বিষয়শ্রেণী:লিডস ইউনাইটেড ফুটবল ক্লাবের খেলোয়াড়
বিষয়শ্রেণী:ম্যানচেস্টার সিটি ফুটবল ক্লাবের খেলোয়াড়
বিষয়শ্রেণী:নিউক্যাসেল ইউনাইটেড ফুটবল ক্লাবের খেলোয়াড়
বিষয়শ্রেণী:সুইন্ডন টাউন ফুটবল ক্লাবের খেলোয়াড়
বিষয়শ্রেণী:ইংল্যান্ডের অনূর্ধ্ব-২১ আন্তর্জাতিক ফুটবলার
বিষয়শ্রেণী:ইংল্যান্ডের আন্তর্জাতিক যুব ফুটবলার
বিষয়শ্রেণী:ইংরেজ পুরুষ ফুটবলার
বিষয়শ্রেণী:পুরুষ ফুটবল উইঙ্গার
বিষয়শ্রেণী:ব্রাইটন অ্যান্ড হোভ আলবিয়ন ফুটবল ক্লাবের খেলোয়াড়
বিষয়শ্রেণী:ইংরেজ ফুটবল লিগের খেলোয়াড়
বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড়
বিষয়শ্রেণী:ইংল্যান্ডের পুরুষ আন্তর্জাতিক ফুটবলার
বিষয়শ্রেণী:উয়েফা ইউরো ২০১২-এর খেলোয়াড়
বিষয়শ্রেণী:উয়েফা ইউরো ২০১৬-এর খেলোয়াড়
বিষয়শ্রেণী:অর্ডার অব দ্য ব্রিটিশ এম্পায়ার পদক বিজয়ী
বিষয়শ্রেণী:পুরুষ ফুটবল রক্ষণভাগের খেলোয়াড়
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:২১শ শতাব্দীর ইংরেজ পুরুষ ক্রীড়াবিদ
ইয়ান বাটলার

**ইয়ান গারেথ বাটলার** (; জন্ম: ২৪ নভেম্বর, ১৯৮১) অকল্যান্ডের শহুরে এলাকা মিডলমোরে জন্মগ্রহণকারী প্রথিতযশা সাবেক নিউজিল্যান্ডীয় আন্তর্জাতিক ক্রিকেটার। বর্তমানে যুক্তরাজ্যের যৌথ নাগরিকত্ব লাভ করেছেন। নিউজিল্যান্ড ক্রিকেট দলের অনতম সদস্য ছিলেন তিনি। ২০০২ থেকে ২০১৩ সময়কালে নিউজিল্যান্ডের পক্ষে আন্তর্জাতিক পর্যায়ে তিন স্তরের ক্রিকেটে অংশ নিয়েছেন। ঘরোয়া প্রথম-শ্রেণীর নিউজিল্যান্ডীয় ক্রিকেটে নর্দার্ন ডিস্ট্রিক্টস, ওতাগো ভোল্টস এবং ইংরেজ কাউন্টি ক্রিকেটে গ্লুচেস্টারশায়ার, কেন্ট, নটস ও নর্দান্টসের প্রতিনিধিত্ব করেছেন। দলে তিনি মূলতঃ ডানহাতি ফাস্ট বোলারের দায়িত্ব পালন করতেন। এছাড়াও, নিচেরসারিতে ডানহাতে পারদর্শীতা দেখিয়েছেন **ইয়ান বাটলার**।

## প্রথম-শ্রেণীর ক্রিকেট
১৭ বছর বয়সে লেক ডিস্ট্রিক্টের পেনরিথের সাথে প্রথমবারের মতো পেশাদারী পর্যায়ে খেলার জন্যে চুক্তিবদ্ধ হন। পরের বছর লন্ডনের পিউরলির পক্ষে খেলেন। ২০০১ থেকে ২০০৮ সাল পর্যন্ত নর্দার্ন ডিস্ট্রিক্টসের প্রতিনিধিত্ব করেন। এরপর ওতাগো ভোল্টসে চলে যান। এ দলটির সদস্যরূপে ভারতে অনুষ্ঠিত ২০০৯সালের চ্যাম্পিয়ন্স লীগ টুয়েন্টি২০ প্রতিযোগিতায় অংশগ্রহণ করেন ইয়ান বাটলার।

২০০৩ সালে প্রথম-শ্রেণীর ইংরেজ কাউন্টি ক্রিকেটে গ্লুচেস্টারশায়ার ও ২০০৪ সালে কেন্টের পক্ষে খেলেছেন তিনি। ২০০৭ সালে বার্মংহামের হারবোর্ন ক্রিকেট ক্লাবে অংশগ্রহণ করেছেন। এ সময় এজবাস্টনে অবস্থিত কিং এডওয়ার্ডস স্কুল বার্মংহামের কিছু ছাত্রকে প্রশিক্ষণ প্রদান করেন। ২০০৮ সালে পুনরায় হারবোর্ন ক্রিকেট ক্লাবে খেলেন। পাশাপাশি লন্ডনের ল্যাশিংস ক্রিকেট ক্লাবে খেলেন। ২০১০ সালে গ্লুচেস্টারশায়ারের সদস্যরূপে ফ্রেন্ডস প্রভিডেন্ট টি২০ প্রতিযোগিতায় খেলার জন্য পুনরায় চুক্তিবদ্ধ হন। ২০১৪ সালে নর্দাম্পটনশায়ারে খেলার জন্য চুক্তিনামায় স্বাক্ষর করেন।

## আন্তর্জাতিক ক্রিকেট
দ্রুতগতিসম্পন্ন বোলার শেন বন্ডের দূর্দান্ত ক্রীড়ানৈপুণ্যের কারণে নিজেকে যথাযথ ফুটিয়ে তুলতে না পারলেও যথাসাধ্য চেষ্টা চালান। ২০০৪ সালে ওয়েলিংটনে সফরকারী পাকিস্তানের বিপক্ষে ৬/৪৬ বোলিং পরিসংখ্যান গড়েছিলেন। বেশ কয়েকবার পিঠের আঘাতের কবলে পড়েন ও উত্তরোত্তর শক্তিশালী হয়ে উঠা নিউজিল্যান্ড দলে অন্তর্ভুক্তিতে ব্যাঘাতের কারণ হয়ে দাঁড়ায়।

২০০৯ সালের শুরুতে নিউজিল্যান্ড দলে খেলার জন্য পুনরায় ডাক পান। সিডনিতে স্বাগতিক অস্ট্রেলিয়ার বিপক্ষে টুয়েন্টি২০ আন্তর্জাতিকে অংশ নেন। এরপর ইংল্যান্ডে অনুষ্ঠিত ২০০৯ ও ওয়েস্ট ইন্ডিজে অনুষ্ঠিত ২০১০ সালের আইসিসি বিশ্ব টুয়েন্টি২০ প্রতিযোগিতায় খেলেন।

ডিসেম্বর, ২০১৪ থেকে কোন প্রথম-শ্রেণীর খেলায় অংশগ্রহণ করেননি। তবে নর্দার্ন ডিস্ট্রিক্টসের পক্ষে একদিনের খেলায় সক্রিয়ভাবে অংশ নিচ্ছেন। ২০১৪ সালে ইয়ান বাটলার ক্রিকেট থেকে নিজের অবসরের কথা ঘোষণা করেন।

## তথ্যসূত্র

## বহিঃসংযোগ
* 
* 

বিষয়শ্রেণী:১৯৮১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ওতাগোর ক্রিকেটার
বিষয়শ্রেণী:কেন্টের ক্রিকেটার
বিষয়শ্রেণী:গ্লুচেস্টারশায়ারের ক্রিকেটার
বিষয়শ্রেণী:নিউজিল্যান্ডীয় ক্রিকেটার
বিষয়শ্রেণী:নিউজিল্যান্ডের টেস্ট ক্রিকেটার
বিষয়শ্রেণী:নিউজিল্যান্ডের একদিনের আন্তর্জাতিক ক্রিকেটার
বিষয়শ্রেণী:নিউজিল্যান্ডের টুয়েন্টি২০ আন্তর্জাতিক ক্রিকেটার
বিষয়শ্রেণী:নর্দার্ন ডিস্ট্রিক্টসের ক্রিকেটার
বিষয়শ্রেণী:নটিংহ্যামশায়ারের ক্রিকেটার
বিষয়শ্রেণী:নর্দাম্পটনশায়ারের ক্রিকেটার
বিষয়শ্রেণী:নর্থ আইল্যান্ডের ক্রিকেটার
বাঘাইছড়ি পৌরসভা

**বাঘাইছড়ি পৌরসভা** বাংলাদেশের রাঙ্গামাটি জেলার অন্তর্গত একটি পৌরসভা।

## আয়তন
বাঘাইছড়ি পৌরসভার আয়তন ২২.৮৭ বর্গ কিলোমিটার।

## জনসংখ্যার উপাত্ত
২০২২ সালের পরিসংখ্যান অনুযায়ী পৌরসভার জনসংখ্যা ১৫,৬৪৪জন। এর মধ্যে ১২,৪৩৬জন মুসলিম, ২,৪৪৫জন বৌদ্ধ, ৭৪৩জন হিন্দু।

নৃতাত্ত্বিকভাবে ১৩,৩১৯জন বাঙালি, ২,২২৩জন চাকমা ও ১০২জন অন্যান্য।

## অবস্থান ও সীমানা
বাঘাইছড়ি উপজেলার দক্ষিণাংশে বাঘাইছড়ি পৌরসভার অবস্থান। রাঙ্গামাটি জেলা সদর থেকে এ পৌরসভার দূরত্ব ১৪৬ কিলোমিটার। এ পৌরসভার পূর্বে মারিশ্যা ইউনিয়ন ও বাঘাইছড়ি ইউনিয়ন, দক্ষিণে বাঘাইছড়ি ইউনিয়ন এবং পশ্চিমে ও উত্তরে রূপকারী ইউনিয়ন অবস্থিত।

## প্রতিষ্ঠাকাল
২০০৪ সালে বাঘাইছড়ি পৌরসভা প্রতিষ্ঠা লাভ করে| এটি একটি *গ* শ্রেণীর পৌরসভা।

## প্রশাসনিক এলাকা
বাঘাইছড়ি পৌরসভায় ৯টি ওয়ার্ড রয়েছে। এ পৌরসভার প্রশাসনিক কার্যক্রম বাঘাইছড়ি থানার আওতাধীন। এটি জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ।

ওয়ার্ডভিত্তিক এ পৌরসভার এলাকাসমূহ হল:

## শিক্ষা ব্যবস্থা
বাঘাইছড়ি পৌরসভার সাক্ষরতার হার ৪৫.৩৭%। এ পৌরসভায় ১টি ডিগ্রী কলেজ, ৩টি মাধ্যমিক বিদ্যালয়, ১টি দাখিল মাদ্রাসা, ২টি নিম্ন মাধ্যমিক বিদ্যালয় ও ১১টি প্রাথমিক বিদ্যালয় রয়েছে।

## শিক্ষা প্রতিষ্ঠান
;কলেজ
* কাচালং সরকারি ডিগ্রি কলেজ

;মাধ্যমিক বিদ্যালয়
* কাচালং সরকারি উচ্চ বিদ্যালয়
* কাচালং বালিকা উচ্চ বিদ্যালয়
* বাঘাইছড়ি উচ্চ বিদ্যালয়

;মাদ্রাসা
সিঙ্গিনালা তৈয়বিয়া তাহেরিয়া সুন্নিয়া দাখিল মাদ্রাসা
* কাচালং দাখিল মাদ্রাসা

;নিম্ন মাধ্যমিক বিদ্যালয়
* কাচালং মেদিনীপুর নিম্ন মাধ্যমিক বিদ্যালয়
* বটতলী নিম্ন মাধ্যমিক বিদ্যালয়

;প্রাথমিক বিদ্যালয়
* আয়নামতি আজিজ পাড়া রেজিস্টার্ড বেসরকারি প্রাথমিক বিদ্যালয়
* কাচালং মডেল সরকারি প্রাথমিক বিদ্যালয়
* কিশলয় সরকারি প্রাথমিক বিদ্যালয়
* পাকুজ্যাছড়ি আবাসিক সরকারি প্রাথমিক বিদ্যালয়
* বটতলী সরকারি প্রাথমিক বিদ্যালয়
* বর্ডার গার্ড সরকারি প্রাথমিক বিদ্যালয়
* বাঘাইছড়ি আদর্শ সরকারি প্রাথমিক বিদ্যালয়
* বাঘাইছড়ি মুখ সরকারি প্রাথমিক বিদ্যালয়
* বাঘাইছড়ি সরকারি প্রাথমিক বিদ্যালয়
* মারিশ্যা সরকারি প্রাথমিক বিদ্যালয়
* মুসলিম ব্লক সরকারি প্রাথমিক বিদ্যালয়

## যোগাযোগ ব্যবস্থা
বাঘাইছড়ি পৌরসভায় যোগাযোগের প্রধান সড়ক খাগড়াছড়ি-বাঘাইছড়ি সড়ক। সব ধরনের যানবাহনে যোগাযোগ করা যায়। এছাড়া রাঙ্গামাটি জেলা সদর থেকে যোগাযোগের একমাত্র মাধ্যম নৌপথ। লঞ্চ, স্পীডবোট, ইঞ্জিন চালিত বোট প্রধান যোগাযোগ মাধ্যম।

## খাল ও নদী
বাঘাইছড়ি পৌরসভার মধ্য দিয়ে প্রবাহিত হচ্ছে কাচালং নদী।

## হাট-বাজার
বাঘাইছড়ি পৌরসভার প্রধান হাট-বাজার হল কাচালং বাজার।

## জনপ্রতিনিধি

## আরও দেখুন
* বাঘাইছড়ি উপজেলা
* বাঘাইছড়ি থানা
* রাঙ্গামাটি জেলা

## তথ্যসূত্র

## বহিঃসংযোগ

বিষয়শ্রেণী:রাঙ্গামাটি জেলার পৌরসভা
বিষয়শ্রেণী:বাঘাইছড়ি উপজেলা
মনোলিথিক কার্নেল

**[[মনোলিথিক]] কার্নেল** () একটি অপারেটিং সিস্টেম স্থাপত্য যেখানে পুরো অপারেটিং সিস্টেমটিই কার্নেল স্পেসে কাজ করে। অন্য অপারেটিং সিস্টেম স্থাপত্য ( যেমন মাইক্রোকার্নেল স্থাপত্য) থেকে এটি হাই-লেভেল ভার্চুয়াল ইন্টারফেস দিয়ে নিজেকে পৃথক করেছে। সিস্টেম কলের একটি ধারা অপারেটিং সিস্টেম সেবার সবগুলোই অন্তর্ভুক্ত করে, যেমন — প্রসেস ব্যবস্থাপনা, কনকারেন্সি, এবং স্মৃতি ব্যবস্থাপনা। ডিভাইস ড্রাইভার কার্নেলে মডিউল হিসেবে যোগ করা যায়।

## মনোলিথিক স্থাপত্যের উদাহরণ

*ইউনিক্স কার্নেল
**বিএসডি
***ফ্রিবিএসডি
***নেটবিএসডি
***ওপেন বিএসডি
***মিরওএস বিএসডি
***সানওএস
**ইউনিক্স সিস্টেম ভি
***এআইএক্স
***এইচপি-ইউএক্স
***সোলারিস
****ওপেন সোলারিস / ইলুমস
*ইউনিক্স-সদৃশ কার্নেল
**লিনাক্স
*ডস
**ডিআর-ডস
**এমএস-ডস
***মাইক্রোসফট উইন্ডোজ ৯x সিরিজ (৯৫, ৯৮, ৯৮ এসই, মি) 
**ফ্রিডস
*ওপেনভিএমএস
*এক্সটিএস-৪০০
*জি/টিপিএফ

## তথ্যসূত্র

## আরও দেখুন

*কার্নেল
*মাইক্রোকার্নেল
সর্বলিঙ্গ

**সর্বলিঙ্গ** (ইংরেজিতে: pangender) হচ্ছে অ-দ্বিরুপক লিঙ্গ; যেখানে একজন সর্বলৈঙ্গিক ব্যক্তি নিজেকে একের অধিক লিঙ্গধারী বলে মনে করেন। একজন সর্বলৈঙ্গিক ব্যক্তি নিজেকে সকল লিঙ্গের মানুষ হিসেবে গণ্য করেন। ইংরেজি প্যানজেন্ডার শব্দের প্যান অংশটি এসেছে গ্রিক শব্দ *প্যান* থেকে যার অর্থ সকল বা সর্ব। সর্বলিঙ্গ তৃতীয় লিঙ্গের মতই, তবে দ্বিলিঙ্গ, লিঙ্গ ত্রয় অথবা লিঙ্গ উৎকটের সাথে অধিক সাদৃশ্যপূর্ণ। ইংরেজিতে পুরুষ এবং নারীর জন্য আলাদা আলাদা শব্দ আছে (যেমনঃshe/he or her/him)। কিন্তু প্যানজেন্ডার ব্যক্তি এই সকল সর্বনাম এর পরিবর্তে নিজের জন্য লিঙ্গ নিরপেক্ষ শব্দ ব্যবহার করে থাকে।

## সমসাময়িক সমস্যা
অ-দ্বিরুপক লিঙ্গধারীরা জনসম্মুখে থাকা শৌচাগার কীভাবে ব্যবহার করবে; তা নিয়ে সমস্যার উদ্ভব হয়েছে। এই ধরনের লৈঙ্গিক মানুষ নিজেদের যে লিঙ্গের অংশ মনে করে; সে লিঙ্গের শৌচাগার ব্যবহার করবে নাকি সমাজ একজন-লৈঙ্গিক মানুষকে যেভাবে দেখে (পুরুষের পোশাক পরলে বা পুরুষালি আচরণ করলে পুরুষের শৌচাগার, এবং নারীর মত পোশাক ও নারীর মত আচরণ করলে নারীর শৌচাগার) সমাজের দৃষ্টিভঙ্গীর সাথে মিল রেখেই সে ধরনের শৌচাগার ব্যবহার করতে হবে; এটাই হয়ে উঠেছে অ-দ্বিরুপক লিঙ্গধারীদের উদ্দেশ্য করে গড়ে উঠা সমসাময়িক সমাজের অন্যতম প্রশ্ন।

## আরও দেখুন
*Androgyne
*Bigender
*Bissu
*List of transgender-related topics
*Pansexuality
*Postgenderism
*Trigender

## তথ্যসূত্র

## বহিঃসংযোগ

*Transgender Youth Pamphlet

বিষয়শ্রেণী:Gender identity
বিষয়শ্রেণী:Genderqueer
বিষয়শ্রেণী:Neologisms
বিষয়শ্রেণী:Transgender identities